Projekat izgradnje novog mosta pored željezničke stanice u Živinicama - Akta.ba\n04.09.2020. 09:12 / Izvor: Akta.ba\n“Zbog stalnih upita u vezi sa sa mostom kod željezničke stanice dužan sam da pojasnim našim sugrađanima u kojoj je fazi realizacija ovog projekta. Dakle, imali smo neželjene situacije od poplava gdje je ovaj most u potpunosti devastiran. Željeli smo ga odmah sanirati, te smo angažovali stručna lica da urade geoistraživanja. Ono što je najvažnije je sigurnost ljudi koji prelaze preko mosta da nam se ne desi situacija da most padne i da neko strada. Mi smo željeli da nakon geodetskih istraživanja vidimo da li ćemo raditi samo sanaciju mosta ili ćemo morati most u potpunosti ponovo graditi", kazao je gradonačelnik Samir Kamenjaković.\nGeoistraživanja su pokazala da je most u potpunosti uništen i da se mora uraditi projekat za potpuno novi most. Nakon što je urađen projekat zvanično su znali da treba 186.000,00 KM da bi uradili u potpunosti novi most. Nakon što su dobili projekat, dobili vrijednost mosta i način na koji trebaju to uraditi, morali suu budžetu Grada Živinice u kome nisu bila predviđena sredstva za ovaj most obezbjediti navedena finansijska sredstva u iznosu od 186.000,00 KM i na osnovu toga prije sedam dana su pokrenuli Javnu nabavku za izgradnju novog mosta.\nDakle, u potpunosti će biti urađen novi most, 2,5 metara širine, odnosno biće širi nego sad, s tim što se mora sačekati da prođu zakonom predviđene procedure Javne nabavke.\n"Mi očekujemo da će za nekih 40 dana procedure Javne nabavke biti završene i da ćemo krenuti u izgradnju novog mosta. Ovo želim objasniti zbog javnosti i stalnih upita naših građana, da mi moramo ispoštovati zakonom predviđene procedure o javnim nabavkama koje se ne mogu skraćivati u ovim okolnostima, ali ono što je najvažnije obezbjedili smo u novac u Budžetu da se napravi u potpunosti novi most. Smatram da će to biti vrlo brzo završeno i da će novi most u roku od dva mjeseca biti završen i da će zasigurno obezbjediti siguran prelazak naših građana preko tog mosta. Imali smo upite građana da li most u ovom trenutku može privremeno da se sanira, ali smo dobili odgovor iz struke koji su analizirali i tvrde da se most ne smije sanirati i da se ne smije ući u opasnu zonu da se nekome nešto desi”, kazao je Kamenjaković.\nNačelnik građane moli za strpljenje, kako kaže uradili su sve što je u njihovoj moći, dakle obezbjedili sredstva, uradili projekat i pokrenuli proceduru Javnih nabavki za koju se nadaju da neće biti žalbe i da zbog toga neće biti odgađanja realizacije ove investicije. Ono što je sigurno, Grad Živinice ide u izgradnju tog mosta i on će vrlo brzo biti realizovan.


Simpo: Grad Vranje nam nije ništa poklonio\nBeta 30. marta 2016. 10:20\nKompanija Simpo iz Vranja danas je sopštila da joj lokalna samouprava nije otpisala dugove već je dobila vlasnički udeo po osnovu odluke Vlade Srbije.\n„Obaveze Simpa su prema Republici Srbiji koja prema Zakonu o lokalnoj samoupravi vrši transfere lokalnim samoupravama“, navodi se u saopštenju kompanije povodom izave gadonačelnika Vranja Zorana Antića da je lokalna samouprava u ranijem periodu pomogla Simpu najviše što je mogla konvertovanjem duga kompanije u iznosi od preko dve milijarde dinara.\nKako je objašnjeno, po odluci Vlada Srbije iz 2014. godine lokalnim samoupravama je omogućeno da dobiju vlasnički udeo u Simpu u iznosu neizmirenih transfera države prema lokalnim samoupravama po raznim osnovama.\n„Na taj način Grad Vranje nije poklonio Simpu i njegovim povezanim društvima 2,12 milijardi dinara, već je stekao 1.268.288 akcija, odnosno 23,48 odsto vlasništvo u strukturi njegovog kapitala“, navedeno je u saopštenju Simpa.\nDodaje se da nije tačno da bi Simpo otišao u stečaj da Grad Vranje nije uradi konverziju potraživanja jer bi te obaveze kompanije bile rešene u skladu sa Zakonom o poreskom postupku i poreskoj administraciji.\n„Grad Vranje je u poslednjih šest meseci od Simpa naplatio preko 80 miliona dinara, a od toga naplaćena kamata iznosi više od 35 miliona dinara. Trenutna blokada tekućih računa Simpa od strane Grada Vranja iznosi oko 58 miliona dinara. U strukturi blokade Simpa, osim Grada Vranja, nema drugih lokalnih samouprava“, piše je saopštenju.\nDospele obaveze matične kompanije prema javnim preduzećima iznose, kako je navedeno, 71,3 miliona dinara. U 2015. godini je javnim preduzećima čiji je osnivač Grad Vranje, Simpo platio 14,9 miliona dinara, a Grad Vranje i njegova javna preduzeća su od Simpa naplatili oko 100 miliona dinara.\nObjašnjeno je da će obaveze koje posebna pravna lica, povezana društva Simpa, imaju prema Gradu Vranju regulisaće svako pravno lice posebno, u skladu sa zakonskom regulativom.\nSimpo nije tražio, pa samim tim nije ni dobio, ni od Grada Vranja niti od bilo kog republičkog organa oprost dugova, kako to čelnici Grada Vranja izjavljuju, istakla je kompanija.\n„U 2015. godini, na ime zaostalih obaveza prema poveriocima, po osnovu javnih i izvornih prihoda, usluga javnih preduzeća, poreza i doprinosa na zarade zaposlenih i drugih obaveza, Simpo je uplatio više od 685 miliona dinara, što je relevantan dokaz da rukovodstvo Simpa želi i nastoji da redovno izmiruje obaveze u skladu sa tekućim prilivima, a da ostale obaveze reprogramira i uredno plaća po reprogramu“, navedeno je u saopštenju.\nIstaknuto je da „rukovodstvo Simpa ulaže maksimalne napore da održi kontinuitet proizvodnje, da u potpunosti sprovede Program ekonomsko-finansijske konsolidacije, da obezbedi konkurentan plasman robe na tržištu, da modernizuje proces proizvodnje, i da iz ostvarenih prihoda izmiruje obaveze prema svim poveriocima“.\nGradonačelnik Vranja Zoran Antić je juče rekao da su netačne tvrdnje da Grad pokušava da destabilizuje kompaniju Simpo prinudnom naplatom duga, zbog koje je to preduzeće u blokadi.\nAntić je kazao, kako je objavljeno na zvaničnom sajtu Grada Vranja, da je „interes grada da Simpo radi zbog čega je u proteklom periodu lokalna samouprava pokazala partnerski odnos koji je izostao sa druge strane“.


Cvijanović: Za vreme Vučića odnos SRB i RS dobio novu dimenzi\nTanjug 11. januara 2021. 16:54\nBANJALUKA – Predsednica Republike Srpske Željka Cvijanović izjavila je da se javno zahvalila predsedniku Srbije Aleksandru Vučiću i na čestitki za Dan republike u RS, ali i zato što je za njegove vlasti odnos Srbije i RS dobio novu dimenziju, sadržajnost i konkretnost.\nOna je u intervjuu za Večernje novosti rekla da to smatra posebnim vidom iskazane odgovornosti i brige za RS.\nGovoreći o oceni člana Predsedništva Bosne i Hercegovine Šefika Džaferovića da su „Vučićeve čestitke povodom Dana RS odraz nepoštovanja prema državi BiH i direktan atak na njen suverenitet“, Cvijanović kaže da je ta Džaferovićeva reakcija uobičajena – „patetična i isprazna“.\nPrema njenim rečima, ne postoji država u našem okruženju s kojom političko Sarajevo nije ušlo u svađu i da nema koga sve u svetu nisu pokušali „da uvuku u svoje frustracije“.\n„Napadali su Srbiju za šta su stigli, ali im nije palo na pamet da procesuiraju atentatore na predsednika Vučića u Potočarima. Kriju ih. Smeta im i kad se međusobno posećuju funkcioneri iz RS i Srbije, ali i kad srpski član Predsedništva BiH Milorad Dodik boravi u poseti zvaničnicima Hrvatske“, rekla je ona.\nDodaje da su napadali i Hrvatsku kad njihovi državni zvaničnici dođu u rafineriju Brod, i Mađarsku jer je poslala pomoć za vreme korone, Rusiju kad u Srpsku dođu njihovi zvaničnici.\nPredsednica RS podseća i da u Sarajevu napadaju od reda projekte koji se realizuju u susednim zemljama ili u Srpskoj, kako one energetske i saobraćajne koje Srpska želi da realizuje sa Srbijom, tako i izgradnju Pelješkog mosta u Hrvatskoj ili izgradnju produktovoda između Hrvatske i rafinerije Brod u RS.\n„Mnogo je tu loših primera. Od tri nama susedne države ne postoji niti jedna kojoj političko Sarajevo ne pokušava da deli lekcije. To se, naravno, negativno odražava kako na unutrašnje odnose u BiH, tako i na regionalnu saradnju. Bilo bi korisno da političari iz Sarajeva, za promenu, prestanu da vrište na svoje komšije u Srbiji, Crnoj Gori i Hrvatskoj, a posebno na nas u RS“, rekla je Cvijanović.


Stevanović: Par poslanika želi od Narodne skupštine da napravi rijaliti šou – DEMOS – Zvornik – Demokratski savez\nDEMOS - Zvornik - Demokratski savez > Novosti > Stevanović: Par poslanika želi od Narodne skupštine da napravi rijaliti šou\nBANJA LUKA, 26. septembra – Šef Kluba poslanika DEMOS-a u Narodnoj skupštini Republike Srpske Spomenka Stevanović rekla je da je novi poslovnik doveo do efikasnijeg rada Narodne skupštine, a da nije ograničio slobodu govora poslanicima.\n“Imali smo 22 tačke, apsolvirali 17 što znači da samo efikasniji. Nisu tačni navodi opozicije da se novim poslovnikom, poslaniku ograničava sloboda govora, jer je vrijeme predviđeno za govor ostalo isto. Novim poslanikom je spriječana zloupotreba “povreda poslovnika” jer je po starom poslovniku mogla da teče u nedogled”, rekla je Stevanovićeva za ATV.\n“Imamo par poslanika koji nisu promijenili ponašanje, oni žele da NS RS pretvore u rijaliti šou i tu se radi o najobičnijem politikanstvu, a sve u cilje svoje lične promocije”, kaže Spomenka Stevanović.\nDEMOS očekuje najmanje 60 ODBORNIKA i TRI NAČELNIKA\nStevanović: DEMOS na ove izbore izlazi potpuno organizaciono spreman\nBosančić: Kampanja da bude borba idejama, a ne teškim riječima\nStevanovićeva: Očekujemo najmanje šest odborničkih mandata\nBosančić: Nešića niko ne doživljava ozbiljno\nDEMOS očekuje najmanje 60 ODBORNIKA i TRI NAČELNIKA 24. Oktobra 2020.\nStevanović: DEMOS na ove izbore izlazi potpuno organizaciono spreman 21. Oktobra 2020.


Press Online :: Vaterpolo :: Partizan u plej-ofu za treće mesto poveo protiv Vojvodine\nPartizan u plej-ofu za treće mesto poveo protiv Vojvodine\nVaterpolisti Partizana savladali su večeras u Beogradu ekipu novosadske Vojvodine sa 11:8 (3:2, 2:4, 1:1, 5:1), pa su poveli sa 1:0 u plej-ofu za treće mesto u Prvoj A ligi Srbije.\nGolove su postigli Mandić, Rackov, ćuk i Dedović po dva, Matović, Obradović i Tanasković za Partizan, a Maksimović, Vasić i Njegovan po dva, Vuksanović i Ubović za Vojvodinu.\nSerija se igra do dve pobede, a revanš je na programu 4. maja u Novom Sadu. Prema postojećim propozicijama, trećeplasirani u prvenstvu Srbije igraće kvalifikacije za Ligu šampiona sledeće sezone.\nVečerašnji susret sa Vojvodinom crno-belima je dobro poslužio kao provera pred revanš meč četvrtfinala Lige šampiona protiv ruskog Spartaka iz Volgograda. Partizan u revanšu 1. maja u Volgogradu brani prednost od pet golova (11:6), izborenu 17. aprila na Banjici.\nU plej ofu za titulu prvaka Srbije igraju Crvena zvezda i kragujevački Radnički. Crveno-beli vode u seriji sa 1:0, nakon što su juče na Tašmajdanu savladali Radnički sa 10:9, a drugi meč na programu je 4. maja u Kragujevcu.\nFinalna serija plej-ofa igra se do tri pobede.


BiH bez brzih odluka o nezavisnosti Kosova - Kozarac.ba\nVisoki predstavnik međunarodne zajednice u Bosni i Hercegovini Miroslav Lajčak izjavio je da BiH neće žuriti s bilo kakvim odlukama kada je u pitanju eventualno proglašenje nezavisnosti Kosova.\nOn je u intervjuu dnevnom listu “Glas” rekao i da ne očekuje nikakav utjecaj eventualnog proglašenja nezavisnosti Kosova na situaciju u BiH. “Premijer Milorad Dodik je rekao da garantuje stabilnost Republike Srpske i ubijeđen sam da će to biti tako”, rekao je Lajčak.\nNa pitanje da u slučaju da Kosovo proglasi nezavisnost na osnovu prava na samoopredjeljenje, koji će argumenti evropske zajednice biti da kaže da “RS nema to pravo”, Lajčak je ukazao da nije uputno “da se prave mehaničke paralele između Kosova i BiH i RS”.\nGovoreći o situaciji u BiH, Lajčak je naveo da on nije za ukidanje Dejtonskog sporazuma.”Bosna i Hercegovina, ovakva kakva jeste, sa svojim entitetima i konstitutivnim narodima je činjenica predviđena Dejtonom. I sve dok Dejton ne bude promijenjen – tako će biti. A Dejton može biti promijenjen samo na način koji je predviđen samim tim sporazumom”, naglasio je Lajčak.\nOn je, međutim, priznao i da su BiH potrebne konstitutivne promjene jer je od usvajanja Dejtonskog sporazuma, čiji je glavni cilj bio da zaustavi rat, prošlo 13 godina.\n“U situaciji smo kad BiH treba ozbiljno da razmišlja o koracima koji vode ka evropskim integracijama, a za to je potreban moderan ustav i efikasna država”, rekao je Lajčak i dodao da te promjene treba da budu rezultat političkog konsenzusa, prenio je Tanjug.


Princip | Tag Archive | Vanredno stanje\nHome » Posts tagged with » Vanredno stanje\nKomitet za međunarodne odnose Narodnog fronta u Turskoj, objavio je danas saopštenje povodom pokušaja puča i uvođenja vanrednog stanja. Saopštenje prenosimo u celosti. Nećemo se predati AKP-ovom fašizmu! Ni narod se ne može predati AKP-ovom proglašenju vanrednog stanja! U noći 15. jula, sukob dve imperijalističke marionete doveo je do pokušaja puča, a pošto nije uspeo, […]\nPredsednik Turske, Redžep Tajip Erdoan, objavio je juče tromesečno vanredno stanje u zemlju pod izgovorom borbe protiv terorizma i hapšenjem zaverenika umešanih u neuspeli vojni puč. Prema tvrdnjama turskih vlasti, iza puča se nalazi islamistički pokret Fetulaha Gulena, poznat pod imenom Hizmet (tur. služba), te se sprovode masovna hapšenja pod otpužbom pripadnosti ovom pokretu. „Nikada […]\nMaduro oduzima paralizovane fabrike i najavljuje hapšenje njenih direktora\nPredsednik Venecuele, Nikolas Maduro, u okviru vanrednog stanja koje je proglasio u subotu, najavljuje oduzimanje paralizovanih fabrika i hapšenje njenih vlasnika, kao i vojne vežbe protiv eventualne vojne intervencije. „Moramo preduzeti sve mere da povratimo proizvodni kapacitet koji je buržoazija paralizovala”, rekao je Maduro u obraćanju pristalicama. „Svako ko bude želeo da zaustavi proizvodnju da […]\nKanada: Vanredno stanje zbog pokušaja masovnih samoubistava Indijanaca\nKanadski parlament je juče održao vanrednu sednicu o samoubilačkoj krizi u indijanskoj zajednici, nakon što je jedanaest ljudi, među kojima je devet maloletnika, pokušalo da izvrši kolektivno samoubistvo tokom proteklog vikenda, a više od deset mladića je potpisalo “samoubilački pakt”. Poslanik Čarli Angus, koji predstavlja indijansku zajednicu severnog Ontaria, kaže da je pokrajina koja broji 6.000 domorodaca, proglasila vanredno stanje […]\nLos Anđeles uveo vanredno stanje zbog beskućništva\nGradonačelnik Los Anđelesa – Erik Garseti, i članovi Gradskog veća, proglasili su vanredno stanje zbog “beskućništva”, prošle nedelje, i predložili program pomoći od 100 miliona dolara za pokušaj saniranja tog problema. Hoze Uisar, gradski odbornik i kopredsednik odbora za beskućništvo i siromaštvo, rekao je na konferenciji za novinare da “ta vrsta patnje, ta vrsta očaja, ne […]


Planinari "Klekovače" pokorili Prisojniku | Prijedor - Portal grada Prijedora - GradPrijedor.com\nPlaninari „Klekovače“ pokorili Prisojniku\nČlanovi Planinarskog društva „Klekovača“ osvojili su još jedan vrh, a u pitanju je Prisojnik u Sloveniji. Ovaj vrh Julijskih Alpa, visok 2.547 metara, jedan je od najatraktivnijih u ovom planinskom lancu.\nPrijedorske planinare tokom uspona pratilo je dobro vrijeme, pa su mogli da uživaju u svim ljepotama koje Slovenija i njene planine mogu da ponude, počevši od najvišeg vrha u Sloveniji, Triglava, i niza drugih vrhova Julijskih Alipa, kao što su Špik, Razor, Jalovek, Mangart. Jedna od zanimljivosti koje su planinari „Klekovače“ mogli da vide je i takozvana Ajdovska deklica, prirodni fenomen na stijeni koji podsjeća na lik djevojke, za koje legenda kaže da je u pitanju djevojka koja je okamenjena kletvom.\nPlaninari su se kretali zahtjevnim stazama, od kojih neke porijeklo vode još iz Prvog svjetskog rata i koje su koristili italijasnki i austrougarski vojnici. Nakon uspješnog uspona, ekspedicija PD „Klekovača“ krenula je put Prijedora, ponijevši sa sobom lijepe uspomene sa ovog slovenačkog vrha.


Опрезно са продајом великих компанија | Socijalistička partija Srbije\nOprezno sa prodajom velikih kompanija Vesti\n6 juna, 2013 u 13:26\nMilutin Mrkonjić( SPS ) ministar saobraćaja\n“Na svu sreću, Srbija je daleko od bankrotstva i u tome se svi u Vladi slažu. Ima u Vladi različitih mišljenja oko nekih antikriznih mera, ali to je daleko od neslaganja, nejedinstva i nesuglasica i nema veze sa utiskom koji bi se mogao steći na osnovi svakodnevnih medijskih spekulacija i glasina. Citiraću veš rećeno – ako bi svi u Vladi mislili isto, ne mora da znači da bi mislili dobro”, kaže za Danas Milutin Mrkonjić, ministar saobraćaja i potpredsednik SPS.\nMrkonjić smatra da država mora da štedi sistemski, racionalno i na svim nivoima. “Moramo voditi računa o svakom dinaru, ali štednja sama po sebi nije dovoljna da se društvo razvija, reši pitanje nezaposlenosti, pokrene investicioni ciklus, rehabilituje i ubrza privredni zamajac. Jesam za štednju, to ćinimo od prvog dana i u ministarstvu saobraćaja ali razvoja nema bez novih ulaganja u isplative projekte. Na tome moramo da radimo mnogo efikasnije”, objašnjava Mrkonjić, koji se jasno protivi zamrzavanju plata i penzija i pita kako bi ljudi preživeli, pogotovo penzioneri.\nNa pitanje da li se kao mera izlaska iz ekonomske krize planira i prodaja Telekoma, rudnika Resavica, JAT-a i davanje u zakup aerodroma Nikola Tesla, Mrkonjić kaže da vreme u kome živimo karakterišu slobodno tržište i ntegracija velikih prostora. “Uobičajeno je da država prodaje i ono što je privredni resurs. Pristalica sam toga da se ovako teške i krupne odluke donose sa puno opreza i promišljanja a da se od eventualne prodaje tako značajnih kompanija novac reinvestira u privredu i stvara nove vrednosti”, naglašava Milutin Mrkonjić.


Republika / Ako ne bude podele, ovo ćemo dobiti od Angele!\nAleksandar Vučić: Ne zalažem se za nezavisnost Kosova u njihovim granicama, koje su priznale Rada Trajković ili Angela Merkel\n- Znam da od razgraničenja nema ništa jer za to nije bio niko sem nekoliko hrabrih i racionalnih ljudi koji su dobro razumeli srpske interese. Ja se ne zalažem za nezavisnost Kosova u njihovim granicama, koje su priznale Rada Trajković ili Angela Merkel, ali moje ideje su propale jer je naš narod i najveći deo sveta mislio drugačije - rekao je Vučić.\nNemačka kancelarka je nebrojeno puta dosad ponovila da razgraničenje i podela nisu opcije koje bi Berlin podržao. Merkelova od tvrdog stava, ne odstupa uprkos činjenici da takvo rešenje podržavaju francuski predsednik Emanuel Makron, kao i glavni ljudi u administraciji Donalda Trampa, poput njegovog savetnika za nacionalnu bezbednost Džona Boltona.\nUmesto svega toga, od Srbije očekuje da prizna otimačinu dela teritorije, dok bi zauzvrat dobila mrvice koje se mogu nazvati velikim ništa.\n- Srbija ne bi dobila ubrzan put u Evropsku uniju, ne bi nam pojačali investicije i olakšali pristup evropskim fondovima... Ukinuli bi takse, što je besmisleno tumačiti kao ustupak Beogradu jer se radi o necivilizacijskim merama koje je ceo svet osudio. Na papiru, osudila ih je i Nemačka, dok su u praksi upravo oni ti koji Albancima daju vetar u leđa da istraju u toj ludosti nadajući se da će tako slomiti Srbiju, baciti je na kolena i primorati da prizna nezavisnost - navode upućeni izvori Srpskog telegrafa, koji ističu da u aktuelnoj vlasti nema nikoga ko je spreman da prihvati tu nepristojnu ponudu.\nU slučaju dogovora blokada puta ka EU\nLicemerje kancelarke delom je u svojoj analizi nedavno potvrdio i analitičar iz Berlina Bodo Veber.\n- Kako bi sprečila sporazum o razmeni teritorija s njegovim dalekosežnim posledicama, kancelarka mora ponovo da preuzme ulogu evropskog vođe u ovom političkom dijalogu. Beogradu i Prištini mora jasno dati do znanja da bi u slučaju potpisivanja sporazuma o razmeni teritorija, zbog pretnje miru i demokratiji na zapadnom Balkanu, za Berlin to moglo značiti potkopavanje izgleda za članstvo u EU za obe zemlje, i to na duži rok - rekao je Veber.\nKarijerni diplomata Zoran Milivojević za Srpski telegraf kaže da je Nemačka kumovala kosovskoj nezavisnosti i da, ako pristane da se dosadašnji okviri promene u kontekstu rekomponovanja granica, onda ono što su uradili 2008. ne važi.\nOna u podeli Kosova vidi ujedinjavanje Srba, a to ne odgovara nemačkim interesima\n- A to bi bilo pogubno po Nemačku. Shvatite, u interesu Nemačke je nezavisnost Kosova i ništa van toga. Delom se plaše efekta otvaranja Pandorine kutije, odnosno da se preispitaju granice i u ostatku Balkana, pre svega u Bosni i Hercegovini, a to im nikako ne ide u prilog - objašnjava Milivojević.\nPo oceni Srđana Perišića, profesora međunarodnih odnosa, Vladimir Putin i Donald Tramp su realisti, dok Merkelova to nije.\nNemačke ideja za rešenje\nAko Srbija prizna Kosovo, Priština će ukinuti takse\nDozvoliće formiranje ZSO, koji bi imao nešto šira ovlašćenja\nObezbedila bi se zaštita kulturno-istorijskih spomenika\nKljučni privredni resursi na KiM pripali bi Albancima\nSrbija ne bi dobila ubrazni pristup EU\nNema dodatnih investicija u Srbiju niti pristupa evropskim fondovima\n- Angela Merkel je učenik globalističkih struktura i na zalasku svoje političke karijere neće da odustane od tih postulata. Ona je aktivni učesnik kosovske nezavisnosti i to je globalistički projekat čiji je cilj rasparčavanje ključnih nacija. Ključno je to da ona u podeli Kosova vidi ujedinjavanje Srba, a to nikako ne odgovara nemačkim interesima i zbog toga je oštro protiv i pokušava da spreči takav jedan ishod - zaključuje Perišić.\nAnalitičar Dragomir Anđelković ističe da, uprkos tome što je ekonomska velesila, Nemačka na političkom nebu Evrope i sveta nema moćnu ulogu koliko bi to volela.\nU interesu Nemačke je nezavisnost Kosova i ništa van toga. Plaše se efekta otvaranja Pandorine kutije\n- Ukoliko Nemci žele da, poput Amerike, budu faktor koji se uvažava, onda bi za početak morali da uvaže činjenično stanje na terenu i da u skladu sa tim deluju - zaključuje Anđelković.\nMerkelova želi da iskoristi kosovsko pitanje kako bi se pokazala kao bitan i jak međunarodni faktor.\nPod njenom komandom je i Ramuš Haradinaj, koji, iako je u ostavci i pozvan u Hag da odgovara na pitanja za zločine OVK, važi za najjačeg kandidata za premijera lažne države na izborima koji bi, prema pisanju medija, trebalo da se održe 6. oktobra.\n- Predlog o korekciji granica samo je kamuflaža za podelu Kosova, ja sam za sveobuhvatni sporazum sa Beogradom koji uključuje uzajamno priznanje, ali nisam za dogovor zasnovan na razmeni teritorija i korekciji granica - ponovio je Haradinaj.\nNaši izvori napominju da upravo najveću podršku struji u Prištini koja nije za ukidanje taksi i dogovor sa Srbima daje upravo nemačka vlada i kancelarka Merkel, kako "tajnom diplomatijom" tako i na terenu.\n- Nemci su pojedincima u Prištini čak i pripretili njihovim tajnim dosijeima i podizanjem optužnica pred Specijalnim sudom za zločine OVK ukoliko pristanu na podelu KiM - dodaju naši izvori.\nSrbija Beograd Aleksandar Vučić Albanci Angela Merkel Ramuš Haradinaj Albanci sa Kosova Kosovo Razgraničenje


Republika Srpska ima registar državnih službenika i namještenika koji je prezentovan Svjetskoj banci, čime se demantuju sve češće informacije u javnosti da Srpska ne posjeduje isti. Tendencije su da se ovaj registar u narednom periodu proširi odnosno da on sadrži osim uprave i podatke koji se odnose na javni sektor odnosno fondove, javna preduzeća i javne ustanove, te dodatne podatke o kojima će se dalje razgovarati.\nSrpska ima jasno opredjeljenje da gradi transparentnu javnu upravu i taj put je izabrala još 2008. godine, kada se u zakonskim rješenjima počelo raditi i na povećanju nivoa transparentnosti i odgovornosti uprave i državnih službenika. To znači da je definisan sistem plata državnih službenika, uveden sistem javne konkurencije u javnoj upravi kao i disciplinske i materijalne odgovornosti kako državnih službenika tako i rukovodilaca, što nije slučaj sa ostalim nivoima vlasti u BiH.\nReforma javne uprave je proces koji traje. Republika Srpska aktivno radi sa Evropskom komisijom, po principima SIGME i sve njihove preporuke uvrštava u svoja zakonska rješenja. To je slučaj i sa najnovijim Zakonom o lokalnoj samoupravi ("Sl. glasnik RS", br. 97/2016) u koji su uvršteni principi SIGME.\nMinistarstvo uprave i lokalne samouprave Republike Srpske je u prošloj, 2015. godini, radilo na sistemu koji verifikuje tačan broj zaposlenih u lokalnim zajednicama. Do početka 2017. godine i taj softver će biti u funkciji. Rječju, Republika Srpska je napravila iskorake i čvrste temelje javne uprave koje dalje treba nadograđivati.\nIZVOR: Vebsajt Vlade Srpske, 09.12.2016.


Agent korisničke podrške na nemačkom jeziku… - Transcom Worldwide\nAgent korisničke podrške na nemačkom jeziku u oblasti međunarodne logistike\nZapošljavamo u Novom Sadu!\nAko govoriš nemački jezik i raspoložen/a si da radiš u pozitivnoj radnoj atmosferi gde vlada prijateljski duh među kolegama, ovo je pravi posao za tebe!\nPosao ćeš obavljati za jednog od najpoznatijeg globalnog lidera iz oblasti međunarodne logistike.\nPosao agenta korisničke podrške podrazumeva pružanje podrške klijentima, realizaciju zahteva korisnika i odgovaranje na njihove upite. Ovo je idealna prilika za kandidate koji vole dinamičan posao pun izazova i novih znanja.\nIdeja je da razjasnimo nejasnoće i nekome ulepšamo dan!\nOdlično poznaješ pisani i/ili govorni nemački jezik\nBudeš strpljiv/a, komunikativan/na i snalažljiv/a\nDa voliš rad sa ljudima\nDa si motivisan/a i odgovoran/a\nDa želiš da se razvijaš u ovoj industriji\nOstvarićeš pravo na najrazličitije pogodnosti i popuste\nNakon prvog meseca rada ostvaruješ pravo i na dodatno privatno zdravstveno osgiuranje


Nemačka: Policija vodenim topovima razdvajala levičare i desničare - 25.10.2015, Sputnik Srbija\nNemačka: Policija vodenim topovima razdvajala levičare i desničare\nNemačka policija je upotrebila vodene topove na proslavi godišnjice postojanja desničarske organizacije „Huligani protiv salafista“ u Kelnu. 25.10.2015, Sputnik Srbija\n© RuptlyNemačka, Keln, protest\nNemačka policija je upotrebila vodene topove na proslavi godišnjice postojanja desničarske organizacije „Huligani protiv salafista“ u Kelnu.\nSkup je obezbeđivalo oko 3.500 policajaca pod punom opremom, koji su povremeno morali da reaguju kako bi sprečili levičare i desničare da izazovu opštu tuču, prenela su agencije.\nOko 10.000 ljudi, među kojima su bile porodice sa decom, izašli su na ulice sa plakatima na kojima je pisalo „migranti, dobro došli“, protestujući tako zbog održavanja desničarskog skupa grupe „Huligani protiv salafista“, na kojem se okupilo 1.000 ljudi.\nProšle godine je u Kelnu na protestima antiislamske grupe Pegida povređeno više desetina ljudi, pa je policija ove godine pojačala mere obezbeđenja kako bi sprečila reprizu nasilja.


Чланци поређани по датуму: četvrtak, 25 april 2019 - AGROPRESS - Udruženje novinara za poljoprivredu\nU susret najvećoj sajamskoj smotri poljoprivrede u Srbiji, 86. Međunarodnom poljoprivrednom sajmu, koji se od 11. do 17. maja maja održava u Novom Sadu, „Dunav osiguranje“ pokrenulo je kampanju „Maj, mesec poljoprivrede“, koja će trajati do 31. maja ove godine. „Dunav“ nudi komercijalne popuste pri zaključivanju ugovora o osiguranju useva i plodova i osiguranju životinja. Pogodnosti se primenjuju na svim prodajnim mestima, kao i putem kanala prodaje, i namenjene su fizičkim i pravnim licima koja zaključuju ugovore za navedene vrste osiguranja i kojima se odobravaju sledeći popusti: - 10% na premiju osiguranja useva i plodova - 10% na premiju osiguranja životinja. Komercijalni popusti predviđeni ovom kampanjom najveće osiguravajuće kuće u Srbiji ne mogu se sabirati s popustima predviđenim drugim odlukama i ugovorima o poslovnoj saradnji. Detaljne informacije o ponudi građani mogu se dobiti na više od 600 prodajnih mesta „Dunav osiguranja“ ili besplatnim pozivanjem Kontakt centra Kompanije na broj 0800 386 286, kao i na internet adresi www.dunav.com.\nčetvrtak, 25 april 2019 19:00\nčetvrtak, 25 april 2019 08:41\nOvo su prvi rezultati aplikacije za angažovanje sezonskih radnika\nčetvrtak, 25 april 2019 08:31\nčetvrtak, 25 april 2019 08:25\nMinistar Nedimović u Vrbasu: Ljudi, raspitajte se za subvencije!


Skupština Srbije sutra o Kosovu | Republika Srpska\npetak, 21. januara, 2022\n“Polovnjaci” sve traženija roba u BiH, čak je i nova odjeća postala luksuz\nNaslovna Vijesti Skupština Srbije sutra o Kosovu\nSkupština Srbije sutra o Kosovu\n25. jula 2010.\nPredsjednica Skupštine Srbije Slavica Đukić Dejanović zakazala je za sutra, na zahtjev Vlade, hitnu sjednicu parlamenta povodom savjetodavnog mišljenja Međunarodnog suda pravde (MSP) o legalnosti jednostrano proglašene nezavisnosti Kosova.\nSjednica je zakazana nakon što je Vlada Srbije uputila parlamentu zahtjev za hitno zasjedanje i Prijedlog odluke kojom će se Skupština izjasniti o mišljenju MSP-a o legalnosti jednostrano proglašene nezavisnosti privremenih institucija Kosova i Metohije.\nKancelarija za saradnju s medijima Vlade Srbije saopštila je da bi Skupština trebalo da se izjasni i o nastavku aktivnosti Srbije u odbrani suvereniteta i teritorijalnog integriteta zemlje.\nVlada Srbije odlučila je na vanrednoj sjednici u petak da predloži parlametu usvajanje „odgovarajućeg akta“ kojim bi bilo ostvareno jedinstvo po pitanju teritorijalnog integriteta Srbije.\nNa toj sjednici Vlade, u čijem radu je učestvovao i predsjednik Srbije Boris Tadić, analizirana je situacija poslije iznošenja mišljenja MSP o Kosovu.\nVlada je najavila da će nastaviti diplomatsku borbu za očuvanje Kosova pred Generalnom skupštinom UN, navodeći da Međunarodni sud pravde nije odgovorio na suštinsko pitanje vezano za jednostrano proglašenu nezavisnost Kosova.\nMeđunarodni sud pravde donio je savjetodavno mišljenje da kosovski Albanci, deklaracijom o jednostranom proglašenju nezavisnosti, nisu prekršili međunarodno pravo, niti rezoluciju Savjeta bezbednosti UN 1244, kao ni pravni poredak ustanovljen u pokrajini tom rezolucijom.\nZa rezoluciju je glasalo deset sudija, uglavnom iz zemalja koje priznaju Kosovo kao nezavisnu državu, dok su četvorica glasala protiv.\nSud nije htio da se bavi političkim posljedicama deklaracije, već ih je prepustio instituciji koja je tražila mišljenje – Generalnoj skupštini UN.\n“Polovnjaci” sve traženija roba u BiH, čak je i nova odjeća...\nU Sarajevu bijesni, sada smeta i Erdogan\nBosna i Hercegovina2568


13/04/2021 CDT Portal\nSkupština Crne Gore je nakon dužeg perioda stagnacije dobila priliku za kvalitetnije ispunjavanje svog dijela obaveza koje su potrebne za naše članstvo u Evropskoj uniji (EU), međutim ključno je pitanje da li će Skupština izgraditi sposobnost da vodi dijalog za rješavanje pitanja za koja je potrebno pronaći kvalifikovanu većinu.\nOvo su ključni nalazi analize koju smo uradili uz podršku Balkanskog fonda za demokratiju (BTD) i Ambasade Kraljevine Norveške.\nPolitičke promjene koje su se desile su prilika za značajan napredak u otvorenosti parlamenta, povećanje kvaliteta zakonodavnog postupka, poboljšanje njegove kontrolne funkcije i pokretanja političkog dijaloga koji za cilj ima deblokadu važnih reformskih procesa.\nKljučno pitanje, da li će Skupština izgraditi sposobnost da vodi dijalog za rješavanje pitanja za koje je potrebno pronaći kvalifikovanu većinu, ostaje otvoreno. U ovom pravcu ohrabruje osnivanje odbora koji će se baviti reformom izbornog zakonodavstva, ali je znakovito što sličnih inicijativa nema u planu rada Skupštine u dijelu pokretanja dijaloga o izboru Vrhovnog državnog tužioca (VDT), članova Sudskog savjeta (SS) i sudija Ustavnog suda (US).\nVažan korak naprijed, u odnosu na prethodni period, novi saziv Skupštine uradio je osnivanjem radne grupe za izradu Zakona o Skupštini. Ovim aktom je potrebno konačno i zakonski, odnosno sistemski urediti balans među institucijama zakonodavne, izvršne i sudske vlasti što je preduslov demokratskog funkcionisanja društva.\nTakođe, Skupština je za kratko vrijeme na respektabilan način obnovila i razvila politike otvorenosti korišćenjem starih i kreiranjem novih praksi za povećanje transparentnosti i komunikaciju sa građanima.\nZakonodavni proces je, sa jedne strane, doživio pozitivne promjene kroz veću inicijativu poslanika u predlaganju zakona, ali je sa druge strane blokiran odnosima unutar vladajuće većine. Uslovljavanje usvajanja jednih zakona drugim zakonima dovelo je do toga da je Skupština nakon izbora Vlade usvojila mali broj zakonskih tekstova.\nUsvajanje sistemskih zakona po skraćenom postupku, bez konsultovanja javnosti, postalo je važna karakteristika dosadašnjeg rada aktuelnog saziva Parlamenta. Takođe, kroz dogovore Vlade i Skupštine o sadržaju zakonskih tekstova, koje će kasnije predložiti poslanici, uvedena je praksa “izbjegavanja” javne rasprave što se negativno odrazilo na transparentnost i inkluzivnost zakonodavnog procesa.\nKontrolna uloga Parlamenta se popravlja kroz jačanje kontrolnih procedura, ali je kvalitet parlamentarnih aktivnosti, odnosno konkretnih koraka nakon sprovedene kontrole, još uvijek upitan.\nCentar za demokratsku tranziciju (CDT) će i u narednom periodu pratiti i ocjenjivati napredak u ovoj važnoj oblasti. Nove političke okolnosti dale su nam i prostor da vjerujemo da je moguće odblokirati važne reformske procese unutar same Skupštine.\nČlanica Izvršnog odbora CDT-a


Radio România Internaţional/ Društvo / Poštovanje prava dece u Rumuniji\nPoštovanje prava dece u Rumuniji\nNa nivou zakonodavstva, Rumunija je usvojila većinu preporuka Povelje OUN-a o pravima dece.\nOrganizacija “Spasite decu”\n20.novembra 1989, Generalna skupština OUN-a usvojila je Povelju o pravima dece, koju je potpisala i Rumunija. 30 godina posle usvajanja pomenute Povelje, nevladina organizacija “Spasite decu” i javna institucija Ombudsmana, izradile su dokument o domenima u kojima ima još puno da se radi kada je reč o zaštiti interesa dece, počev od ekonomskog stanja, zbog kojeg mnogo dece napušta školu, do eksploatacije rada maloletnika i nasilja nad njima. Rezultat 30-godišnje primene Povelje OUN-a u Rumuniji nije ohrabrujući, smatra Gabrijela Aleksandresku, izvršna direktorka organizacije “Spasite decu”: “Situacija dece u Rumuniji je kritična i 30 godina posle ratifikacije Povelje, jer više od jedne trećine dece živi ispod praga siromaštva. Kada je reč o poštovanju prava dece na zdravlje, obrazovanje i dostojan život razlike su veoma velike izmedju ruralne i urbanske sredine. Istovremeno, visoka stopa napuštanja škole ima efekte po razvoj društva. Zatim, Rumunija ima najveću stopu smrtnosti dece u Evropskoj uniji, a kada je reč o materijalnoj deprivaciji dece mi imamo najvišu stopu u komunitarnom bloku, 21.5% u odnosu na prosek Unije od 5,9%. Iako ima silazni trend, smrtnost dece u Rumuniji je ostalo 6,5‰, za razliku od 3,6‰ koliko je prosek u Evropskoj uniji.”\nIako je na nivou zakonodavstva Rumunija usvojila većinu preporuka Povelje OUN-a o pravima dece, progresi zabeleženi zadnjih 10 godina bili su skromni u oblasti dečije smrtnosti, zaštite dece od nasilja i suzbijanja siromaštva. U mnogim zonama, životni standard i pristup uslugama su se pogoršali za tinejdžere romskog porekla i za one sa hendidepom, pokazuju podaci Izveštaja o poštovanju prava dece, koji je realizovala Fondacija “Spasite decu”. Istovremeno, generalizovani pristup obrazovanju, uključujući i vaspitanje o zdravlju i seksualnom ponašanju, je deficitarni, a odavde proizilazi puno problema. Primera radi, Rumunija je evropska zemlja sa najvećim brojem tinejdžerki koje ostaju trudne, odnosno više od 17.000, a otprilike 800 njih mladje su od 14 godina. Gabrijela Aleksandresku, izvršna direktorka organizacije “Spasite decu”, nudi nam detalje: “Godišnje, osnovnu i srednju školu napušta otprilike 30.000 dece, dok stopa učešća dece romskog porekla u obrazovnom sistemu je još uvek niska.”\nOvim problemima pridodaje se činjenica da, u nekim slučajevima, škola nije povoljna sredina za decu i lišena nasilja, dodala je naša sagovornica Gabrijela Aleksandresku, izvršna direktorka organizacije “Spasite decu”: “Mnoge porodice upotrebljavaju verbalno, emocionalno i fizičko nasilje u procesu vaspitanja dece. Skoro dve trećine dece izjavljuje da kod kuće imaju onakvu situaciju. Istovremeno, u školi jedno od troje dece je žrtva ili svedok bullyinga. Dakle, naša deca su okružena puno nasilja”.\nU cilju smanjenja slučajeva nepoštovanja prava dece, Ombudsman ima od 2018. godine, stručno odeljenje koje reši bilo koju žalbu u vezi sa kršenjem jednog ili više prava maloletnika. Detalje nam nudi savetnica Ombudsmana, Lidžija Kračunesku: “Ove godine primili smo više od 500 žalbi i 425 zahteva za pokretanje istrage po službenoj dužnosti. Vršeno je više od 90 istraga slučaja mogućeg kršenja prava dece, ombudsman je izradio više od 50 preporuka vezanih za prava dece, primili smo 156 telefonskih poziva i naši stručnjaci imali su više od 200 saslušanja u glavnom gradu Rumunije I u unutrašnjosti. Svi se ovi podaci odnose na moguća kršenja prava dece.”\nUmesto zaključka, rečićemo još da, prema statističkim podacima druge nevladine organizacije -“World Vision Rumunija”, 11% siromašne dece u našoj zemlji ne pohadja školu jer radi u domaćinstvu.


Beograd spreman za posljednji ustupak Prištini - Klix.ba\nBeogradski dnevnik "Danas"\nBeograd spreman za posljednji ustupak Prištini\n11.2.2012. u 09:01\nPosljednji ustupak koji je Beograd u ovom trenutku spreman da učini povodom regionalnog predstavljanja Prištine jeste da se, uz naziv Kosovo, u fusnoti pojave i Rezolucija Vijeća sigurnosti UN 1244 i mišljenje Međunarodnog suda pravde o jednostranom proglašenju kosovske nezavisnosti.\nBeogradski dnevnik "Danas" navodi da su s ovim modelom navodno saglasni svi u EU, uključujući Njemačku, kao i Evropska komisija, odnosno posrednik u briselskom dijalogu Robert Kuper, pa sada treba da uslijedi ubjeđivanje Prištine da pristane.\nPozivajući se nezvanično na krugove bliske državnom vrhu Srbije, "Danas" navodi da bi u fusnoti najverovatnije bila navedena Rezolucija 1244 plus ocjena Međunarodnog suda pravde da čin proglašenja nezavisnosti nije bio suprotan međunarodnom pravu.\nUprkos gotovo nevjerovatnoj formulaciji, izvori lista ističu da je za Beograd prihvatljivo svako rješenje u kojem se pominje Rezolucija 1244, jer je to obavezujući međunarodni dokument.\nIako je ovo rješenje slično prijedlogu Međunarodne krizne grupe, to niko od zvaničnika u Beogradu ne želi da potvrdi.\nU timu Vlade Srbije za dijalog s Prištinom ne žele da komentarišu spekulacije i tvrde da su svi napisi u štampi "nepouzdane varijante".\nEdita Tahiri, šef prištinskih pregovarača, izjavila je ovim povodom za "Danas" da će Priština "prihvatiti svaki dogovor o regionalnom predstavljanju, ako je u skladu sa Ustavom Kosova i realnošću da je većina država u regionu priznala nezavisnost".\n"Za nas je neprihvatljiva denominacija imena, jer nas je kao Republiku Kosovo priznalo 85 država u svijetu, a u najavi su i nova priznavanja. I u pravnom i političkom pogledu Rezolucija 1244 je prevaziđen dokument", kaže Tahiri.\nNa pitanje koliko će Vašington uticati na stav Prištine o ovom "posljednjem ustupku" Beograda, Tahiri odgovara da su "EU i SAD samo posrednici u tehničkom dijalogu, a da kosovska vlada radi u skladu sa skupštinskom rezolucijom, čije su "crvene linije - poštovanje Ustava i državnog suvereniteta nezavisnog Kosova".\nŠtrajk i građanska neposlušnost na dan zbacivanja Mubaraka\n11.02.2012. u 09:04\nKako su HDZ-ovci i općinari "založili" imovinu Čapljine\n11.02.2012. u 08:15


Sud presudio da su Adidasove tri pruge nevažeće › Made-in-Germany.rs\nPrema presudi Opšteg suda Evropske unije, logo nemačkog proizvođača sportske opreme Adidasa, koji čine tri paralelne pruge, je nevažeći, jer mu nedostaje posebnost neophodna za pravnu zaštitu robnih marki.\nNa ovaj način drugi najviši sud Evropske unije potvrdio je odluku Zavoda za intelektualnu svojinu Evropske unije (EUIPO) iz 2016. godine o poništenju prethodne odluke o prihvatanju Adidasovog loga.\nNaime, nemačka kompanija je 2014. godine registrovala i zaštitila svoj logo, navodeći u opisu da se sastoji od tri paralelne pruge jednake širine primenjene na proizvodu u bilo kom smeru. Međutim, logo je osporila belgijska kompanija “Shoe Branding Europe”, sa kojom je Adidas u gotovo decenijskom sudskom sporu.\nJedan od sudova Evropske unije prošle godine je presudio da je i logo “Shoe Brandinga”, koji čine dve paralelne pruge takođe nevažeći, jer su pruge suviše slične Adidasovom zaštitnom znaku.\nNakon ovakve odluke Opšteg suda EU, kompaniji Adidas je sada jedino ostalo da se žali Evropskom sudu pravde, prenosi 021.\nOd MiG na 25/06/2019 / AKTUELNO / Ostavite komentar


LE: Danski izazov\nFudbalere Partizana i Spartaka u četvrtak očekuje početak nove runde nadmatanja u kvalifikacijama za Ligu Evrope. Žreb je za treće kolo kvalifikacija je odlučio da oba naša predstavnika odmere snage sa danskim timovima, Nordsjelendom, odnosno Bronbijem.\nNovo poglavlje na međunarodoj sceni daleko rasterećeniji dočekuju fudbaleri iz Subotice koji nemaju šta da izgube u dvomeču sa favorizovanim Brombijem. Naš tim je pokazao da mu odgovara uloga autsajdera, što se najboje videlo u meču prethodne runde sa Spartom iz Praga. Spartak je odmorao svoje najbolje igrače u meču sa Proleterom u Superligi, toko da svež i pun motiva odlazi na stadion “Rajko Mitić” na kome će dočekati trenutno prvoplasiranu ekipu danskog predstavnika. Meč startuje u 20.45.\nPartizan prikazanom igrom u dosadašnjim mečevima na oba fronta nije ulio optimizam pred mečeve sa Nordsjelendom. Situaciju bi mogao da promeni prihiloški momenat zbog promene na klupi, međutim novi strateg Zoran Mirković nije imao puno vremena da oporavi ekipu posle nedelnje blede partije sa ekipom Mladosti i da je pripremi za duel u Danskoj.\nNjegov debi dolazi u veoma nezgodnom trenutku i na teškom terenu, ipak, ako je za utehu ni Nordsjelend ne blista na početku nove sezone, trenutno je sedmoplasirani tim šampionata sa pobedom, dva remija i porazom.\nDuel sa stadionu “Rajt to Drim Park” startuje u 19.45.\nVeliko pojačanje: Kafu stigao u Zvezdu\nTri finala za naše atletičarke\nNole sa pola gasa do treće runde\nKostić pred ostankom u Bundesligi\nSilađiju medalja izmakla za 14 stotinki


Ponovo počinje suđenje za ubistvo Ćuruvije - Društvo - Dnevni list Danas\nPočetna » Društvo » Ponovo počinje suđenje za ubistvo Ćuruvije\nNakon što je Apelacioni sud u Beogradu ukinuo prvostepenu presudu\nViše od pet godina nakon što je počeo postupak za ubistvo novinara i vlasnika listova „Dnevni telegraf“ i „Evropljanin“, suđenje za ubistvo Slavka Ćuruvije vratilo se na početak.\n0Piše: V. Jeremić 05. oktobra 2020. 07.00\nDanas, 5. oktobra, počinje ponovljeni prvostepeni postupak pred većem Specijalnog suda koje će imati mandat da ispravi nedostatke u presudi zbog kojih je Apelacioni sud u Beogradu ovaj slučaj i vratio.\nKljučna zamerka Apelacionog suda odnosi se N. N. lice koje je prvostepeno veće označilo kao neposrednog izvršioca. Naime, umesto Ratka Romića i Miroslava Kuraka, koje je tužilaštvo teretilo kao neposredne izvršioce, sud je kao izvršioca označilo N. N. lice, a pomenutu dvojicu osudilo zbog pomaganja izvršiocu.\nTime je, prema mišljenju Apelacionog suda, sud prekoračio optužnicu, bitno povredivši postupak.\nKako je istaknuto u presudi, tužilac je do kraja suđenja ostao pri opisu događaja iz optužnice, nakon čega je sud u činjenični opis dodao određene činjenice i okolnosti koje nisu bile sadržane u optužnici. Time su okrivljeni označeni krivim za radnje za koje nisu bili optuženi i o kojima nisu bili izvođeni dokazi.\nPri tome, dodaje se u drugostepenoj presudi, sud nije naveo nijedan dokaz na osnovu kojeg je utvrdio „sa nesumnjivom izvesnošću prisustvo još jednog lica na licu mesta i to neposrednog izvršioca, niti na osnovu kojih dokaza je utvrdio da je N. N. lice postiglo dogovor o lišenju života oštećenog“.\nZbog ove okolnosti, u žalbama na prvostepenu presudu obe strane postupka, i odbrana i Tužilaštvo za organizovani kriminal, tražili su da ona bude ukinuta.\nUkinutom prvostepenom presudom optuženi su zbog ubistva Slavka Ćuruvije ukupno bili osuđeni na 100 godina zatvora. Radomir Marković, bivši načelnik Resora Državne bezbednosti, kao nalogodavac, i Milan Radonjić, bivši načelnik Beogradskog centra RDB-a, kao organizator, osuđeni su na 30 godina zatvora.\nRomić, bivši glavni inspektor u Drugom odeljenju RDB-a, kao i Miroslav Kurak, rezervista službe, osuđeni su na 20 godina, obojica zbog organizacije ubistva.\nOvakva presuda izazvala je pomešana osećanja u javnosti. S jedne strane, istican je njen značaj, zbog činjenice da se radi o prvoj osuđujućoj presudi za ubistvo novinara u Srbiji.\nGorak ukus, međutim, ostao je zbog toga što je presudom sa obe strane komandnog lanca ostalo N. N. lice – ni stvarni nalogodavac, ni neposredni ubica nisu imenovani, pa ni osuđeni.\nTo što se postupak vraća odakle je i krenuo znači i da će Milan Radonjić i Ratko Romić još uvek biti u kućnom pritvoru, na koji su pušteni tokom prethodnog postupka.\nVreme koje provedu sa „nanogicom“ će im, u slučaju pravosnažne osuđujuće presude, biti uračunato u kaznu. Radomir Marković već služi kaznu zatvora od četrdeset godina, a četvrtooptuženi Miroslav Kurak je i dalje u bekstvu.\nSlavko Ćuruvija ubijen je 11. aprila 1999. godine u prolazu koji vodi do zgrade u kojoj je živeo. Sa njim u trenutku ubistva bila je istoričarka Branka Prpa, koju je nepoznata osoba tom prilikom udarila pištoljem.\nKako je prilikom iznošenja završnih reči istakao postupajući zamenik tužioca Milenko Mandić, nalog za ubistvo došao je „iz vrha vlasti, dok je porota bila cela vlada“.\nOni su, dodao je, organizovali i izvršili ubistvo novinara koji im je smetao zbog oštre kritičke reči i zato što su ga videli kao mogućeg ozbiljnog političkog protivnika.\nPrvi glavni pretres u ponovljenom postupku zakazan je za danas u Posebnom odeljenju Višeg suda u Beogradu (Specijalni sud). Planirano je da ove nedelje budu održana tri glavna pretresa.\nApelacioni sud, Slavko Ćuruvija, SuđenjeBeograd\nStudent prava dobio pretnje smrću nakon što je pobedio fakultet na sudu


Aida Ćorović: SNS se upinjao da instalira svoje ljude u savete | Autonomija\nAida Ćorović: SNS se upinjao da instalira svoje ljude u savete\n"Nacionalni saveti su se zapravo pretvorili u polugu vlasti koja nimalo ne pomaže pripadnicima manjina"\nAktivistkinja za ljudska prava Aida Ćorović izjavila je u Novom danu da je trenutna vlast, sa Srpskom naprednom strankom na čelu, „intervenisala“ tokom izbora za nacionalne savete nacionalnih manjina jer, kako ocenjuje, nacionalni saveti predstavljaju mehanizam kontrole.\n„Zapravo su se iz petnih žila upinjali da instaliraju svoje ljude“, smatra Ćorović.\n„Nacionalni saveti su se zapravo pretvorili u polugu vlasti koja nimalo ne pomaže pripadnicima manjina već je jedan konac na kojem se drže manjinski predstavnici“, smatra Ćorović.\nĆorović kao ključnu stvar ističe to što se tokom izbora za BNV „ništa loše nije desilo“.\n„Moram da priznam da sam bila vrlo uplašena i za mene je najvažnija poruka da su građani sačuvali prisebnost. Sada ulazimo u mirniju fazu, biće manjih tenzija unutar BNV, ali to neće ozbiljnije remetiti rad“, smatra ona.\n„Mislim da je vlasti potrebno stalno držanje tenzija, da se stalno skreće pažnja sa ključnog problema da tonemo u siromaštvo. Ovim vlastima u Beogradu, prvom čoveku ove države, treba neko ko će stalno da pali vatru, da drži tenziju i da pravi probleme. Muamer Zukorlić je u tom smislu fenomenalan partner“, kaže Ćorović.\n„SDA je, preko liste ‘Samoopredeljenje’, pokazala da je i dalje najjača bošnjačka politička partija, a Sulejman Ugljanin lider kome Bošnjaci i dalje najviše veruju“, smatra ona.\nBiševac podseća da je kampanja bila „verbalno eksplozivna“, a kao jedan od razloga navodi mentalitet ljudi u Sandžaku.\n„S druge strane, iako je reč o izborima za nacionalne savete, nije se govorilo o njihovim nadležnostima jer to ljude ne zanima pa su svi učesnici izbora pokretali političke teme. Ta pitanja su dizala tenzije“, kaže Biševac.\n„Biće zanimljivo i ko će ući u BNV, jer ni Zukorlić kao lider Stranke pravde i pomirenja neće moći da bude većnik“, ukazala je Biševac.


IMA TEK DA LIJE: Ciklon Tamara donosi još kiše tokom noći! : Nadlanu.com\nIMA TEK DA LIJE: Ciklon Tamara donosi još kiše tokom noći!\nObjavljeno 15. maja 2014. / 22:31:28\nU toku večeri i noći na području jugozapadne i zapadne Srbije, Beograda, Šumadije, Srema i Bačke očekuju obilne padavine, dok se u ostalim krajevima očekuje slabljenje intenziteta padavina, saopštio je Republički hidrometeorološki zavod (RHMZ).\nPročitajte i: Meteorolozi dali ime ciklonu koji nas je poharao: Srbiju potopila - "Tamara"!\nOd utorka, 13. maja, Srbija je pod uticajem ciklona “Tamara”, koji će ostati zapamćen kao najkišovitiji ciklon od kada se vrše meteorološka merenja u Srbiji, piše meteorološki sajt “SerbianMeteo”\nPogledajte i: Slike govore više od reči: Direktno sa ulica\nIz RHMZ su za Telegraf izjavili da je vodostaj Save u Beogradu u porastu i da se očekuje da će maksimalnu visinu se da dostići u utorak 20. maja, što je 1. stepen pripravnosti – stanje redovne odbrane.\nPogledajte i: Fotografije čitalaca: Stanje u Srbiji alarmantno\nNa Kolubari kod Valjeva, Slovca i Belog Broda vodostaj je iznad granica vanredne odbrane od poplava sa tendencijom daljeg porasta. Na Ljigu kod Bogovađe vodostaj je iznad upozoravajućeg nivoa sa tendencijom daljeg porasta.\nNa gornjem toku Tamnave kod Koceljeva vodostaj je u stagnaciji sa pojavom izlivanja iz rečnog korita, a nizvodno kod Ćemanovog Mosta vodostaj će biti u većem porastu i preći će granicu vanredne odbrane od poplava.\nNa Ubu vodostaj je u većem porastu, nalazi se iznad granice vanredne odbrane od poplava sa tendencijom porasta.\nNa gornjem toku Jadra kod Osečine i Zavlake vodostaj je u stagnaciji sa pojavom izlivanja iz rečnog korita, a nizvodno kod Lešnice vodostaj je u manjem porastu i stagnaciji i kretaće se iznad granice vanredne odbrane od poplava. Na Moravici, Bjelici i gornjem toku Zapadne Morave vodostaji su prevazišli upozoravajuće nivoe sa tendencijom porasta.\nNa Jasenici vodostaj je prevazišao granicu vanredne odbrane od poplava sa tendencijom porasta, dok su na Kubršnici, Resavi i Lugomiru dostignute granice redovne odbrane od poplava. Na Mlavi i Peku vodostaji će prevazići granice vanredne odbrane od poplava, dok su na Belom Timoku kod Zaječara i na Crnom Timoku kod Gamzigrada vodostaji prevazišli upozoravajuće nivoe.\nNa Neri, Brzavi i Moravici vodostaji će prevazići upozoravajuće nivoe, a na Savi kod Šapca vodostaj se nalazi iznad granice redovne odbrane od poplava, sa tendencijom većeg porasta. Na Drini kod Radalja vodostaj je znatno iznad upozoravajućeg nivoa, sa tendencijom daljeg porasta, saopštio je RHMZ.\nciklon tamarakišapoplavesrbijavremenska prognoza


Savremeni tip zavisnosti jeste zavisnost od Interneta, te tako ne čudi što se kao česta tema pojavljuju slučajevi zaljubljivanja preko mreže. Okretanje Internetu može biti posledica „radoholizma“ i želje za samoaktuelizacijom. Svi radimo da bismo zaradili novac, jer jedino pomoću njega možemo da funkcionišemo normalno, a mašine, tj. kompjuteri, jesu ti koji ga prave. Osobi koja iz želje za moći postane zavisna od rada preti opasnost i od zavisnosti od računara – upada u zamku, polako se otuđuje od drugih ljudi i računar joj postaje centar sveta.\nMašinama se okreću oni koji imaju strah od stupanja u kontakt sa drugim ljudima ili iza sebe imaju niz neuspelih odnosa, pa u razgovorima preko Interneta osećaju sigurnost. Međutim, tu se zaboravlja da mašine umeju da liše emocija, jer ih one jednostavno uspavljuju. Sve što se događa preko Interneta jeste imaginacija, pa i upoznavanje sa nekom osobom, jer se sve zasniva na želji da se pronađe idealan partner. Javlja se želja da se neka osoba prikaže u što boljem svetlu i na najbolji način. Ipak, to ne znači da je ljubav nemoguća. Dešava se i ljubav, ali je uvek prisutna strepnja pošto ne znate ko vas čeka, te je tu potrebna i doza hrabrosti i doza ludosti da biste se upustili u takvu avanturu.\nUkoliko se vaše četovanje pretvorilo u besciljno lutanje mrežom koje ne rezultuje romansom za kojom ste se uputili, treba prekinuti pogrešnu kariku. Za one koji su postali zavisni najvažnije je da to uvide. Ako ne mogu to da učine sami, tu je porodica, okolina i, na kraju krajeva, stručna pomoć. Čarobni štapići ne postoje, tako da je za odvikavanje potreban pre svega protok vremena.\nZaljubite se preko Interneta ukoliko je to moguće, ali nemojte dopustiti da vam mašina uništi komunikaciju sa realnim ljudima i sa svetom oko vas – u njemu sigurno postoji neka osoba sa kojom možete da ostvarite romansu čiji će kvalitet biti isti ili bar sličan onom koji možete da pronađete u virtuelnom svetu.


Miša Blam dobio ulicu u centru Niša, sad se pita njegov Beograd… | Headliner\nHome»Muzika»Jazz»Miša Blam dobio ulicu u centru Niša, sad se pita njegov Beograd…\nMiša Blam dobio ulicu u centru Niša, sad se pita njegov Beograd…\nHeadliner.rs / 24/01/2020 /\t0\t/\t517\nMihailo Miša Blam/Photo: facebook\nSkupština Grada Niša usvojila je 20. januara predlog Nišvil džez festivala da jedna ulica u gradu ponese ime Mihajla Miše Blama, istaknutog kontrabasiste, kompozitora, pedagoga i publiciste. Odluka je ozvaničena danas u Službenom listu grada Niša.\nIme Miše Blama poneće nekadašnja Skopljanska ulica, koja se nalazi u blizini Simfonijskog orkestra i Sinagoge, piše u saopštenju ovog festivala.\nMihailo Blam je na Nišvilu bio i učesnik: muzičar, kompozitor, voditelj tribina i programa, predavač na radionicama, a 2010. godine je dobio nagradu za životno delo koju Nišvil dodeljuje najistaknutijim džezerima sa ovih prostora.\nStalno je ponavljao da “kultura jeste skupa, ali je nekultura najskuplja”. Bio je čovek velike intelektualne širine i kosmopolita koji je, s obzirom na svoje umetničke kvalitete, mogao da živi bilo gde u svetu.\nMihailo Miša Blam/Photo: Beogradski Jazz Festival\nVišedecenisjki rad na prikupljanju predmeta i dokumentacije, Miša Blam je nekoliko godina pre smrti krunisao prvom postavkom “Muzeja Džeza u Srbiji”, a autor je i knjige “Džez u Srbiji 1927 – 1944”, u kojoj je objedinio istoriografske podatke vezane za početke džeza na ovim prostorima.\nDobitnik je mnogih priznanja, a uredbom Vlade Srbije dobitnik je posebnog priznanja za doprinos nacionalnoj kulturi Srbije. Njegova sestra, istaknuta glumica Nada Blam, nedavno je poverila na čuvanje Nišvil džez muzeju deo eksponata vezanih za džez u Srbiji, koje je Miša Blam decenijama prikupljao.\nTags:džezjazzMihailo Miša BlamMiša BlamNišNišvilulica u Nišu


CPC poziva opoziciju da oslobodi CG od okupacije Srbije\nTanjug 30. decembra 2020. 09:44\nPODGORICA – Nezadovoljna usvajanjem izmenjenog Zakona o slobodi veroispovesti, nekanonska Crnogorska pravoslavna crkva tvrdi da je Crna Gora, kako navode „postala okupaciona zona Srbije“ i poziva opozicione stranke na vaninstitucionalnu borbu za oslobođenje zemlje.\nNova vlast u Crnoj Gori, smatraju u toj nepriznatnoj crkvi, „ruga se i crnogorskoj istoriji, dajući jednoj okupacionoj organizaciji, kakva je Beogradska patrijaršija, status istorijske i domicilne crkve“.\n„Akteri takvoga čina, dostojnoga samo kvislinzima, treba da znaju da su se o crnogorsko stenje obili Nemanjićki, turski, austrijski, Napolenovi, nemački i italijanski ‘talasi’, pa će i jedne centralnobalkanske seljačko-zemljoradničke zemlje, kao što je Srbija“, saopšteno je iz CPC, preneo je portal RTCG.\nDodaju da nisu bili ničiji kmetovi niti robovi, pa neće, kažu, ni srpski i svetosavski.\n„Znamo da je taj Zakon okupacioni akt u korist Srbije, i prema toj činjenici ćemo se ravnati“, sotji u saopštenju u kojem se opozicione stranke pozivaju da se, kako kažu, prilagode „novim okolnostima Crne Gore kao okupirane zemlje kojom vladaju kvislinzi, i da napušti parlament i astavi borbu do konačnog oslobođenja zemlje na vaninstitucionalni način“.


ŠPIJUNSKA PRESTONICA U SRCU EVROPE U ovom gradu se uveliko odvija novi HLADNI RAT\nZaboravite Beč i Berlin. Ovo je novo veliko gnezdo špijuna u Evropi - Brisel.\nSumnje među zvaničnicima Evropske unije da ih je Velika Britanija špijunirala kako bi dobila osetljive planove u vezi sa Bregzitom, napunile su novinske stupce u Britaniji prošle nedelje. Ali za mnoge u Briselu špijuniranje i prijatelja i neprijatelja je jednostavno uobičajeno dešavanje.\nZa neke strane agencije za obaveštajne poslove, Brisel je meta jer je domaćin i Evropske unije i NATO-a. Za druge, kao i neke afričke i bliskoistočne bezbednosne službe, fokus je na velikim dijasporama koje žive u Belgiji, a koje utiču na politiku u svojim otadžbinama.\nU junu je šef austrijske obaveštajne agencije Peter Gridling rekao da je "Brisel sada pretekao Beč" kada je u pitanju gustina "tzv. obaveštajnih službi izvan EU".\nDok je špijuniranja uvek bilo u Briselu, kako je značaj EU porastao zajedno sa brojem ambasada u gradu, tako je porastao i broj špijuna.\n- Hladni rat se vratio. Kinezi, Rusi, Amerikanci, Marokanci imaju veliko prisustvo u Belgiji - rekao je neimenovani bivši belgijski obaveštajac.\nViše od decenije radila u američkoj ambasadi kao RUSKA ŠPIJUNKA?\nKako je rekao, sada u Briselu operiše više agenata nego u godinama pre pada Berlinskog zida.\nOn je izjavio da belgijska bezbednosna služba u poslednjih nekoliko godina ima pune ruke posla sa agentima i da je zatražila od velikog broja stranih agenata da napuste zemlju.\nDiplomate u Briselu su svesne da ih svakog dana nadgledaju.\n- Postoji zabrinutost zbog veleke količine aktivnosti stranih obaveštajaca - rekao je za "Politiko", bivši američki ambasador Hauard Gatman.\nOn je rekao da je njegova kancelarija redovno pregledana i potrazi za uređajima za prisluškivanje i da nije bilo dozvoljeno ljudima da unose telefon. Međutim, izvan kancelarije nije bilo načina da se spreči da vas neko prisluškuje.\n- U rezidenciji je toliko ljudi ulazilo i izlazilo, nije bilo šanse da se spreči, jednostavno ste pretpostavljali da vas Rusi i Kinezi slušaju - rekao je Gatman.\nU Brisel se lako ulazi\nProslave nacionalnih praznika, kada diplomate posećuju ambasade na prijemima, predstavljaju najbolje prilike za obaveštajne aktivnosti, rekao je Gatman, naglasivši da su atašei koji prate ambasadore u takvim prilikama često tajni agenti obaveštajne službe.\n- Zbog EU i NATO-a, druge zemlje imaju značajne diplomatske i ekonomske misije u Briselu, što stvara okruženje bogato metama za sve špijunske službe - rekao je bivši viši zvaničnik američke obaveštajne službe, koji nije želeo da mu se zna ime.\n- U Brisel se lako ulazi i izlazi, što može olakšati osetljive operacije - dodala je ta osoba.\nSAD su daleko od nevinašaca na špijunskoj sceni u Briselu.\nNemački "Der Špigel" je 2013. godine pisao da su dokumenti koje je objavio uzbunjivač Edvard Snouden ukazali na to da SAD sporovode operaciju elektronskog prisluškivanja institucija EU u Briselu i da su čak sakrile mikrofone na članove diplomatskih misija EU u Vašingtonu i UN.\nIako međunarodne institucije pokušavaju da kontrolišu ono što se dešava unutar njihovih zgrada, veliki deo kontraobaveštajnog rada u gradu spada u posao belgijske službe državne bezbednosti.\n- Svaka služba ima svoje ljude ovde - rekao je bivši viši zvaničnik belgijske obaveštajne službe, dodajući da špijunska aktivnost u Briselu obuhvata oblasti od energije do odbrane i političkih pitanja poput migracije.\nKako je naglasio obaveštajni agenti uglavnom rade na tajnom zadatku kao diplomate i često se tako prijavljuju belgijskoj državnoj bezbednosti po dolasku u Brisel.\nNemački magazin je 2015. goidne objavio da su američke obaveštajne službe pokušale da koriste nemačke objekte kako bi špijunile druge vlade, kompanije i institucije, uključujući i Evropsku komisiju.\nEvropska komisija, Evropski savet, Evropski parlament i NATO imaju sopstvene službe bezbednosti i rade na sprečavanju špijuna da prodru u njihove zgrade i pristupe osetljivim dokumentima.\nU zgradi Saveta Evropske unije 2013. godine otkriveni su uređaji za prisluškivanje, a zvanična belgijska istraga kasnije je utvrdila da prst sumnje upire u izraelsku vladu.\nZgrada Saveta Evropske unije\nU zemlji ozloglašenoj po višestrukim slojevima vlade koji se međusobno prepliću, gde se vrše koordinacije između belgijskih i evropskih bezbednosnih institucija ima puno prostora za špijune i teško ih je uhvatiti kad se informacije ne dele međusobno, kažu stručnjaci.\nOsim toga, belgijske vlasti pred sobom imaju i druge izazove, naročito otkako je Brisel psostao meta islamskog terorizma.\n- Sve bezbednosne službe su trenutno najviše fokusirane na terorizam. Imamo problema sa nedovoljno osoblja i resursa - rekao je bivši belgijski obaveštajac.\nOn je istakao, međutim, da ne sme da se iz fokusa izgube sajber i klasična špijunaža.\nODAVALI TAJNE KINI? Bivši francuski špijuni pred sudom ZBOG IZDAJE\nM+S Ima li nasih?\nIlija Čvorović Ah, a ja mislio Beograd...


Usvojen programski budžet grada za 2017. godinu – Podrinske\nUsvojen programski budžet grada za 2017. godinu\nNa dnevnom redu sedme sednice Skupštine grada Šapca održane u amfiteatru Visoke škole strukovnih studija za vaspitače našlo se 11 tačaka, od kojih je najvažnija bila usvajanje predloga odluke o budžetu za 2017. godinu. Programski budžet grada za narednu godinu iznosi oko 3 milijarde 323 miliona 942 hiljade dinara, a glavna investiciona ulaganja biće u opremanje Industrijske zone, kao i u realizaciju projekata Kvantaške pijace i Sava parka.\nU konstruktivnoj raspravi o najvažnijoj tački dnevnog reda koja je trajala četiri sata učestvovali su odbornici pozicije i opozicije. Gradonačelnik Šapca Nebojša Zelenović ocenio je da je programski budžet razvojni, izbalansiran, sa uravnoteženim prihodima i rashodima.\n-Današnja rasprava je bila kvalitetna. Uvek postoji i malo iskri i ponašanja koja nisu za primer, ali mislim da se generalno popravljamo i da odbornici prepoznaju važnost našeg rada. Mi smo tu da zastupamo interese građana, a ne lidera pojedinih partija, organizacija ili nekih samozvanih predstavnika. Tri najvažnije stavke su razvojne i odnose se na opremanje Severozapadne radne zone zbog dolaska japanskog investitora, ali i zbog kompanija koje su tamo kupile zemlju, a mi kao grad preuzeli obavezu da im obezbedimo najbolje uslove, zatim ulaganje u izgradnju nove Kvantaške pijace koja treba da omogući našim poljoprivrednicima da zarade više novca koncentrišući svoju robu na jedno mesto. Treći veliki projekat je izgradnja Sava parka koja našim Šapčanima treba da obezbedi jedan zaista viši kvalitet života u gradu- istakao je Zelenović.\nNajveći deo sredstava, 195 miliona dinara, odlazi na nastavak infrastrukturnog opremanja industrijske zone, 54 miliona je namenjeno za projekte u poljoprivredi, 57 miliona za širenje vodovodne mreže i kanalizacije, a značajna sredsva su izdvojena za izgradnju putne infrastrukture i rekonstrukciju obrazovnih ustanova. Za izgradnju Kvantaške pijace opredeljeno je 60 miliona dinara u narednoj godini, a za nastavak radova u 2018. godini biće izdvojeno 40 miliona dinara.\n-Od lokalnih izbora, mi imamo jasan plan kako da se realizuju veliki projekti u našem gradu. Usvojili smo sve važne strategije, celo leto smo iskoristili da planiramo kvalitetno i programe u budžetu za 2017, ali i prvi put kapitalne investicije za 2018. i 2019. godinu. Imali smo neposredno izjašnjavanje naših sugrađana, javnu raspravu, i iskoristili sve mehanizme koje nam omogućavaju važeći propisi da dobijemo što kvalitetnije podatke o novom budžetu i, pošto smo to uradili, ne postoji nikakva prepreka za usvajanje budžeta, kako bismo već od sutra počeli da realizujemo sve naše aktivnosti- naveo je gradonačelnik.\nPredsednik odborničke grupe Srpske napredne stranke dr Aleksandar Pajić ocenio je da je gradska vlast neozbiljno pristupila budžetu grada, te da je glasanje o ovoj važnoj tački preuranjeno.\n-Ovo je katastrofalan pristup gradske vlasti jednoj ozbiljnoj stvari kao što je budžet grada. Prvi put u istoriji parlamentarizma u Srbiji se budžet grada usvaja sredinom novembra i ja mislim da smo mi jedini grad koji tako rano usvaja budžet. Gradska vlast se uplašila promene vlasti, svesna je da gradu ne ide dobro i da će odbornici koji trenutno čine odborničku većinu reći dosta ovakvoj politici vođenja grada. Mi vidimo da smo na samoj sednici Skupštine pored pet tačaka dnevnog reda dobili u materijalu još pet. To je katastrofalan i neprimeren način odnošenja prema odbornicima, ali pre svega prema ljudima koji žive u ovom gradu, našim sugrađanima i sigurni smo da će vrlo brzo ta politika biti promenjena- naglasio je dr Pajić.\nPredsednik Skupštine grada Nemnja Pajić zadovoljan je što je zasedanje proteklo u demokratskom duhu, budući da su odbornici čak 50 puta izlazi za govornicu.\n-Uvek pričamo o demokratičnosti i demokratskom duhu, a ja verujem da je pravo mesto za raspravu i razmenu mišljenja upravo skupštinska govornica. Meni je drago da je bilo pedeset izlazaka, da su teme bile široke, jer budžet obuhvata sve oblasti društvenog života. Uz zdravu polemiku, doneli smo i programski budžet za 2017. godinu, kao i druge akte koji ga prate. Prema novom zakonu, po kome se ukidaju indirektni budžetski korisnici, upodobljava se Gradska uprava koja se širi, ukidaju se Direkcija za poljoprivredu i Direkcija za puteve i od onih preduzeća koja ne mogu sama da se izbore na tržištu pravi se jedno koje će moći, u skladu sa preporukama Vlade Republike Srbije- naveo je Pajić.\nOdbornici Srpske napredne stranke napustili su sednicu nakon usvajanja budžeta, zbog, kako je rekao predsednik njihove Odborničke grupe dr Aleksandar Pajić, dostavljanja izuzetno značajnih tema kao predloga za dopunu dnevnog reda samo nekoliko minuta pred početak zasedanja, znog čega nisu u mogućnosti da se upoznaju sa važnim tačkama dnevnog reda i o njima raspravljaju.


Italijanski medij, Corriere dello Sport, objavio je danas vijest o tome kako je Edin Džeko, kapiten reprezentacije BiH, oduševio Josea Mourinha protiv Lazija te da će u narednim danima biti poznata sudbina Dijamanta na Olimpicu.\nPortugalski stručnjak, koji će od naredne sezone sa klupe predvoditi rimsku Vučicu, već odavno prati igre svog budućeg kluba, pa je tako Mourinho pratio i posljednji meč Rome, koja je na Olimpicu, u okviru 37. kola italijanske Serije A, savladala Lazio rezultatom 2:0.\nPrema pisanju italijanskog medija, četiri igrača u pobjedi nad gradskim rivalom su privukla pažnju Josea Mourinha, među kojima je i naš Edin Džeko.\nIako kapiten reprezentacije Bosne i Hercegovine na ovoj utakmici nije postigao pogodak, on je zabilježio asistenciju za vodeći gol Rome, kojeg je postigao Henrikh Mkhitaryan, a upravo je Džeko svojom partijom oduševio Portugalca, te bi on mogao ostati na Olimpicu.\nPodsjetimo, kapiten Zmajeva ima još godinu dana ugovora sa Romom, a u narednim danima održat će se sastanak sa Džekom i njegovim agentom, na kojem će se razgovarati o sudbini Dijamanta.


Nedelja, 13/01 - Fudbal, Španija, La Liga\n13/01Atletik Bilbao vs SeviljaDa postigne pogodak - obe ekipetip: Da\nSamo tri dana posle utakmice u Kupu kralja, isti rivali, na istom mestu, igraju u La Ligi.\nSlučaj je hteo tako da na "San Mamesu", u roku od tri dana, dva puta gostuje Sevilja. Prvi meč Kupa kralja nije se dobro završio za baskijce. Andalužani su pobedili sa 3:1 i gotovo izvesno je da će se naći u četvrtfinalu nakon revanša u Sevilji. Atletik sada ima šansu da se revanšira opsanom rivalu, što bi Sevilju znatno više pogodilo, pošto se nalaze na trećem mestu i bore se za Ligu šampiona. Bilbao je tek 17. a glavni razlog slabog plasmana je mali broj pobeda, samo tri u 18 odigranih kola. Uz to, Atletik je čak 10 puta igrao nerešeno, a osvajanje po jednog boda ne doprinosi napretku na lestvici. Baskijci ne znaju za poraz u poslednje četiri utakmice u La Ligi, ali će sada biti na najtežem iskušenju. U prethodnom kolu zabeležili su važnu pobedu u Vigu, protiv selte, koja ih je izvela iz zone ispadanja.\nU odličnom svetlu se prikazala Sevilja u prvom meču Kupa kralja u Bilbaou. Međutim, odlika ove ekipe i jeste da sjajno igra u Kup takmičenjima, i u Evropi, ali i na pirinejskom poluostrvu. Ekipa sa "Sančez Pishuana" može da bude zadovoljna i učinkom u La Ligi, gde se trenutno nalaze na trećem mestu sa 33 boda, a da su uspeli prošlog vikenda da pobede madridski Atletiko na svom terenu, umesto što su remizirali, sada bi oni bili prvi pratioci lidera Barselone. Punih devet kola Sevilja nije izgubila u prvenstvu, a poslednji poraz doživljen je na Kamp Nou, kada ih je Barselona dobila sa 4:2.\nOve dve ekipe nisu se istakle u efikasnošću u prethodna tri međusobna duela u La Ligi. Dve utakmice su okončane minimalnim pobedama domaćina, a jednom je Sevilja slavila sa 2:0. Ipak, sada očekujemo više golova, jer remi ne donosi ništa ni jednima ni drugima. Moraće da igraju na pobedu, a u takvoj igri logično je da se mreže tresu, i to na obe strane. Zato je naš predlog igra gol-gol, a koeficijent za tu igru u kladionici 10Bet iznosi 1.83.


Parkiranje glavobolja vozača u Palanci: Prošle godine registrovano oko 10.100 putničkih vozila\nPrema nezvaničnim informacijama, u gradu ima oko 300 parking mesta, a prema podacima saobraćajne policije, tokom 2016. godine registrovano oko 10.100 putničkih vozila u okviru cele opštine.\nVozači u Palanci svakodnevno imaju problem da pronađu parking mesto za svoje vozilo. Nedovoljan broj označenih parking mesta je jedan od razloga što se učesnici u saobraćaju neretko odlučuju da svoj automobil ostave na najbližoj slobodnoj javnoj površini. Predstavnici policije u slučajevima kada je vozilo nepropisno parkirano, po svojoj nadležnosti, reaguju i, kako kažu, prekršaji takve vrste su vrlo česti. Tvrde da saobraćajna policija svakodnevno ažurno obavlja svoj posao što se može videti i po broju izdatih kazni u odnosu na gradove u okruženju. Ipak, svesni su činjenice da vozači vrlo često zbog nedostatka javnog parkinga nemaju drugog izbora, ali se vozači koji zaustavljanjem vozila ometaju normalno funkcionisanje saobraćaja u gradu moraju sankcionisati.\n„Što se tiče aktivnosti i rada saobraćajne policije, u toku prošle godine sankcionisali smo oko 800 prekršaja nepropisno parkiranih vozila, što je u odnosu na ukupan broj svih otkrivenih prekršaja, izuzetno dobar rezultat, što se nas tiče. Međutim, ono što jeste – to je da se i dalje svakodnevno vrše takvi prekršaji. Naši statistički podaci pokazuju da je u Palanci na prošlogodišnjem nivou registrovano oko 10.100 putničkih vozila, bez teretnog saobraćaja. Što se tiče broja mesta za dozvoljena parkiranja, ja ne znam tačno, za to je lokalna samouprava zadužena, ali je to izuzetno mali broj i predstavlja problem za sve vozače koji hoće da dođu do grada da završe svoje poslove jer jednostavno nemaju gde da parkiraju propisno svoje vozilo“, kaže Miloš Mihailović, pomoćnik komandira za saobraćaj.\nKako TV Jasenica nezvanično saznaje, u gradu ukupno ima oko 300 parking mesta što je nedovoljno, ako se ta cifra uporedi sa brojem registrovanih vozila (10.100 putničkih vozila).\nGrađani vrlo često nisu dovoljno informisani koji segmenti regulisanja parkiranja su u čijoj nadležnosti. Kada je reč o predstavnicima policije, oni reaguju samo u slučaju kada je vozilo parkirano na neoznačenom mestu za tu namenu.\n„U slučaju nepropisnog parkiranja mi to vozilo fotografišemo, sačinjavamo učiniocu prekršaja prekršajni nalog, a propisana kazna je 5.000 dinara, sa svojim pravima i obavezama da ukoliko plati u roku od osam dana, uplaćuje pola kazna. Takođe, svakodnevno vršimo fotografisanje nepropisno parkiranih vozila gde kasnije kroz pozive dostavljamo vlasnicima vozila obrazloženje da se izjasne ko je upravljao vozilom i kao takve njima sačinjavamo te iste prekršajne naloge“, objašnjava Mihailović.\nVozači, za razliku od policije, nisu naročito raspoloženi da pričaju o parkiranju i poštovanju pravila parkiranja. Ipak, jedan vozač rekao je da je činjenica da Palanka ima veliki problem kada je uređenost parkiranja u pitanju.\n„Evo pogledajte ovu uličicu, i sa jedne i sa druge strane ima parkiranih vozila, retko kad mogu da se mimoiđu dva automobila“, rekao je vozač, pokazujući na deo ulice I srpskog ustanka, od završetka pešačke zone do dispanzera Doma zdravlja.\nParkiranje u Palanci jeste glavobolja svih vozača, i uprkos činjenici da mnogo toga u ovoj oblasti nije uređeno na adekvatan način, svakako je bezbednost pojedinaca imperativ za sve učesnike u saobraćaju. Nedostaci u regulisanju parkiranja ne bi trebalo da budu izgovor da se narušava nečija bezbednost i normalno odvijanje saobraćaja u gradu, a hoće li biti promena na bolje u ovoj oblasti, ostaje da vidimo...


Za roditelje - Stranica 323 od 352 - Zelena učionica\n“Dosada” znači da niko i, što je još važnije, nikakve sprave ne stimuišu vaš um, i da ste slobodni da sami sebi osmislite zabavu ili sedite zamišljeno u tišini. Draga …\nMnogo je opasnije kupovanje ljubavi neprestanim poklonima, nego bilo koja strogoćaOvih dana, kada su novine prepune vesti o prebijenim, silovanim i ubijenim ženama, rasprava o zakonu protiv fizičkog kažnjavanja dece …\nRaspoloženje roditelja utiče na dete i roditelji trebaju biti svesni svog raspoloženja i kako njihovo emocionalno stanje utiče na dete. Može se reći da je raspoloženje roditelja glavni faktor koji …\nPred vama je odlomak iz knjige “Progovorilica” Tanje Lukovac koji će vas upoznati sa vežbama za finu motoriku šake i prstiju. Ukoliko ste zainteresovani da saznate o knjizi, možete nas …\nNe, dragi moji prijatelji bez dece, ne znate vi kako je to imati dete. Jeste, čitali ste možda o svemu tome, gledali filmove, posmatrali druge ljude, ali prosto je …\nProgovaranju prethodi jedan razvojni put koji možemo označiti imenom “prejezičko izražavanje”. Šta sve treba preći na tom putu? Progovaranje nije jednostavno, “nešto što se desi”. Postoji mnogo stepenika koje dete …\nTribina o kontroverzama Porodičnog i Građanskog zakonika održana je sinoć na Tribini mladih Kulturnog centra Novog Sada, gde je aktuelna tema i stručnost uvodničara privukla dve stotine ljudi da čuju …\nTekst sadrži i listu saveta „iz prve ruke“ koje bi svaki roditelj trebalo da pročita, a i da primeni. Lista je zamišljena kao obraćanje petogodišnjeg deteta svom roditelju. 1. …\nPripremala sam se za kratak boravak u Skoplju i, kako obično biva, dve nedelje pre polaska počela sam aktivno da razmišljam o tome šta bismo mogli da radimo, gradimo i …\nPojam «helikopter roditelji» označava suviše zaštitničke roditelje koji bez prestanka budnim okom prate svoju decu. To su roditelji koji žele da svoju decu poštede svih neugodnosti na koje ona mogu …\n« Prva«...102030...321322323324325...330340350...»Zadnja »


Građani Srbije doživljavaju uticaj Kine i Rusije kao pozitivan, a Zapada kao negativan - Princip | Princip\nVrtići za nadarenu decu u Severnoj Koreji (VIDEO)\nGrađani Srbije doživljavaju uticaj Kine i Rusije kao pozitivan, a Zapada kao negativan\nAdded by Jelena Ilić on 31/10/2021.\nTags: Amerika, EU, Evropska unija, Istraživanje, Kina, Rusija, SAD, Srbija\nVOA graphic, AFP/Reuters\nVećina građana Srbije doživljava uticaj Kine i Rusije kao pozitivan, a dok uticaje Sjedinjenih Američkih Država, Evropske unije i pakta NATO smatraju negativnima, pokazalo je istraživanje Centra za slobodne izbore i demokratiju (CeSID) i Međunarodnog republikanskog insituta (IRI).\n„Upravo iz ovog razloga većina građana veruje da su Kina i Rusija države sa kojima Srbija trenutno gaji najbolje odnose. Evropska unija je na trećem mestu. Kada se od građana traži da navedu države sa kojima bi Srbija trebalo da ima najbolje odnose, Rusija i Kina su ponovo na vrhu, dok ih prate susedne države i Evropska unija“, navodi se u istraživanju.1\nViđenje građana Srbije po kome su im Kina i Rusija bliže od Evropske unije i Sjedinjenih Država potvrđen je i u oblasti donacija i pomoći Srbiji, ekonomije i investicija, evrointegracija, zdravlja i nauke, dodaje se u istraživanju.\n„Čak i u oblastima poput donacija i pomoći Srbiji, u kojima je Evropska unija uz pratnju SAD dominantna, građani su uvereni da je pomoć Rusije i Kine bila veća. Osim toga, ispitanici iskazuju veru u kineske investicije i infrastrukturne projekte, kinesku i rusku vakcinu stavljaju ispred ‘zapadnih’ vakcina, a rusku ekonomiju ispred američke“, ističe se.\nKod anketiranih primetan je i visok stepen evroskepticizma, zaključeno je u istraživanju.\n„Sa druge strane, u oblastima obrazovanja i medicine, Rusija se javlja kao prvi izbor. Prema mišljenju anketiranih Kina je zemlja koja je u ovom trenutku dominantan međunarodni akter kada je u pitanju ekonomija. Skoro polovina učesnika u istraživanju navodi ovakav odgovor“, dodaje se.\nCeSID i IRI sproveli su istraživanje javnog mnjenja „Percepcija građana o položaju Srbije u medjunarodnim odnosima“ između 16. i 28. aprila ove godine, a anketirane su 1.004 osobe.2\nSamo 18% stanovnika Srbije smatra EU za strateškog partnera.\n„Zelena energija“ kao poluga pritiska Zapada na zemlje u razvoju\nNa severu Kosova nemiri, EU, SAD i NATO pozivaju na deeskalaciju sukoba\nU Srbiji najveće poverenje u ruske i kineske vakcine


ŠUTANOVAC: SAŠA JANKOVIĆ MOŽE DA POBEDI | Info centrala\nNaslovna Istaknuto ŠUTANOVAC: SAŠA JANKOVIĆ MOŽE DA POBEDI\nŠUTANOVAC: SAŠA JANKOVIĆ MOŽE DA POBEDI\nŠutanovac kaže da DS nije kalkulisao u dogovoru sa drugim strankama opozicije i da su se zalagali da opozicija ima jednog kandidata na predsedničkim izborima. Smatra da je Saša Janković „čovek koji dobro radi“ i sve vreme je s građanima i zato misli da će biti odličan predsednik.\n„Razmišljali smo, Saša Janković nije bio upitan za vrednosti koje DS promoviše, radi u interesu građana, zaštite prava i pravde, naročito radničkih prava. Ima velike šanse i očekujem da pobedi na izborima. Dilema je bila ko može da pobedi, Janković je mnogo bolji kandidat, dok Jeremića nije bilo tu pet godina, pokazao je da brine i o društvu i o građanima“, objašnjava predsednik DS-a.\n„Saznaćete Jankovićeve političke stavove, bitno nam je bilo da ne budu u koheziji sa stavovima DS. Od njega očekujem da inicira reforme i podrži one koje su važne. Svakog dana sam govorio da je opoziciji potreban zajednički kandidat, a to ne ide u prilog DS koja može da ima podjednako dobrog kandidata. Mi smo pokušali da damo šansu opozicionim strankama da se izjasne, neke su rekle da će da se izjasne kad se raspišu izbori, ali mi mislimo da moramo da krenemo u kampanju što pre jer je vlast već u kampanji“, kaže on.\n„Janković će podneti ostavku kada budu raspisani izbori, ja mislim da treba čak i ranije. Ne mislim da zloupotrebljava funkciju, ali mislim da treba da krene u kampanju što, pre, nema potrebe da se dokazuje na poziciji. Davao je izjave kao građanin i kao zaštitnik građana, ali sada bih voleo da se uključi u politički život što pre“.\n„Želeo sam da dam šansu da bude jedan kandidat, sve ostalo bi vodilo fragmentaciji opozicije. Uveren sam da će to da se završi dobro. Čekam da krenemo u kampanju, posle pet godina nakaradnog vođenja države vreme je da dobijemo predsednika“, istakao je Šutanovac.\nPrethodni tekstNOVI LEDENI TALAS U SRBIJI\nSledeći tekstNEMA PROPUSTA U RADU DEČJEG DISPANZERA I HITNE POMOĆI U SVILAJNCU?\nZOO VRTU U JAGODINI STIŽE CRVENI KENGUR


ČUBRILOVIĆ: Republika Srpska garant opstanka Srba u BiH | Glas Banja Luke - Nezavisni online magazin\nČUBRILOVIĆ: Republika Srpska garant opstanka Srba u BiH\nPredsjednik Narodne skupštine Republike Srpske Nedeljko Čubrilović istakao je da je Republika Srpska garant kulturnog, prosvjetnog, nacionalnog i svakog drugog opstanka Srba u okviru međunarodno priznate BiH.\n“Proslava Dana Republike potvrđuje volju i odlučnost predstavnika demokratski izabrane vlasti, nevladinih udruženja i građana Republike Srpske da se 9. januar obilježava kao naš praznik. Dan Republike Srpske prihvaćen je od većine građana koji žive u Srpskoj, kao i od naših građana koji privremeno borave u dijaspori”, naglasio je Čubrilović u pozdravnom govoru na proslavi Dana Republike, 9. januara, u Ditikonu kod Ciriha.\nPozdravljajući članove Organizacionog odbora, sveštenstvo, te članove srpske zajednice u Švajcarskoj, Čubrilović je rekao da mu je čast i zadovoljstvo da im u ime institucija i građana Republike Srpske, a prije svega u ime Narodne skupštine i svoje ime, čestita sve prošle i buduće praznike.\nOn je izrazio posebnu zahvalnost što su se okupili da i u Cirihu, dostojno i svečano obilježe Dan Republike Srpske.\nPredsjednik Narodne skupštine Srpske podsjetio je da se navršava četvrt vijeka od potpisivanja Međunarodnog mirovnog sporazuma u Dejtonu i da od 1995. godine Republika Srpska, u miru i slobodi, sa ponosom obilježava Dan Republike.\nU obraćanju zvanicima Čubrilović je podsjetio da su 24. oktobra 1991. godine, u Sarajevu, poslanici tadašnje Skupštine Socijalističke Republike BiH, izabrani na prvim neposrednim parlamentarnim izborima, odlučili da osnuju Skupštinu srpskog naroda u BiH.\n“Skupština srpskog naroda u BiH, polazeći od univerzalnog prava na samoorganizovanje, donijela je Deklaraciju o proglašenju Republike srpskog naroda BiH. Sporazumima koji su postignuti ovdje u Švajcarskoj, tačnije u Ženevi i u američkom gradu NJujorku, u septembru 1995. godine, utvrđeno je da se BiH sastoji od dva entiteta državotvornog karaktera – Republike Srpska i Federacije BiH”, naveo je Čubrilović.\nOn je naglasio da je Opštim okvirnim sporazumom za mir u BiH, odnosno Dejtonskim sporazumom, koji je potpisan 21. novembra 1995, potvrđen položaj Republike Srpske u okviru BiH.\n“Republika Srpska je nosilac unutrašnjeg, a dijelom i međunarodnog suvereniteta. Entiteti su potvrđeni dejtonskim Ustavom BiH, a nastali su ranije i imali su određeni međunarodni subjektivitet. Republici Srpskoj pripadaju sve državne nadležnosti osim onih koje su Ustavom BiH isključivo dodjeljene zajedničkim organima i institucijama”, istakao je Čubrilović.\nOn je naglasio da Dejtonski mirovni sporazum, čiji je sastavni dio i Ustav BiH, garantuje postojanja Republike Srpske, ali i BiH.\n“Od prvih višestranačkih izbora koji su održani 1990. godine, birani su poslanici u deset saziva Narodne skupštine. Narodna skupština do sada je birala 15 vlada Republike Srpske. Narodna skupština jedan je od glavnih stubova Republike Srpske. Ona je tekovina demokratije, prava i slobode građana da neposredno odlučuju o najznačajnijim pitanjima koja su vezana za njihov život”, naglasio je predsjednik parlamenta Srpske.\nOn je poručio da će Republika Srpska i ubuduće da proslavlja Dan Republike, navodeći da niko iz Srpske ne osporava pravo drugim narodima u BiH da slave i obilježavaju svoje praznike.\n“Ali, mi nikada nećemo odustati od 9. januara! Istorijska činjenica je da je 9. januara 1992. godine proglašena Republika Srpska, dakle, prije početka građanskog rata na području bivše jugoslovenske Republike BiH. Bez jake i stabilne Republike Srpske, nema ni stabilne zajedničke države BiH”, naglasio je Čubrilović.\nČestitajući Dan Republike Srpske i poželjevši svima dobro zdravlje, sreću i svako dobro u novoj 2020. godini, Čubrilović je rekao da je Republika Srpska otadžbina građana koji žive u njoj, ali i svih koji čine dijasporu, a koji su porijeklom iz Republike Srpske i BiH.\nPrethodni članakGradska uprava nudi u zakup poslovne prostore\nNaredni članakVIRUSNE INFEKCIJE: Pedijatrima u Banjaluci pune ruke posla


RIO Saška Sokolov šesta u bacanju koplja!\nNaša bacačica koplja Saška Sokolov zauzela je šesto mesto u finalu klase F46 na Paraolimpijskim igrama u Riju sa rezultatom 33,26 metara.\nOva Piroćanka je u Brazil otišla sa velikim ambicijama, ali nije uspela da se okiti odličjem. Saškin lični rekord iznosi 34 metara i 80 centimetara što je šesti rezultat u svetu.\nZlato na Igrama osvojila je Britanka Holi Arnold (43,01 metara), do srebrne medalje je stigla Robinson Holi sa Novog Zelanda (41,22 metara), dok je treće mesto pripalo Katarzinji Pikart iz Poljske (41,07 metara).\nSrbija je u ponedeljak došla do četiri medalje na Igrama, tri iz stonog tenisa i jedne iz streljaštva.


U pitanju je moderni toranj sa jedanaest spratova, specijalno dizajniran da ponudi kolekciju prefinjenih stambenih jedinica na ivici vode. Ukupno će sadržati 23 ekskluzivne rezidencije, koje će nuditi između 260 i 380 m2 prostora.\nNaravno, život na ivici vode nije baš za svakoga, jer potencijalni kupci moraju platiti najmanje 1.95 miliona dolara kako bi jednu od ovih rezidencija nazvali svojim domom. Vredi pomenuti činjenicu da će četiri vlasnika imati privilegiju parkiranja svojih jahti, odmah ispred zgrade.\nOvaj projekat bi trebalo da bude završen početkom iduće godine, a nalazi se na samo nekoliko koraka od besprekornih plaža Fort Loderdejla i nudi mnogo više od predivnog pogleda i ekskluzivnosti. Na primer, deo projekta su tri luksuzna penthausa, privatne krovne terase i osam jedinstvenih dizajna enterijera.\nDok vi pokušavate da odaberete svoj favorit, mi ćemo vam predstaviti nešto više detalja o ovom luksuznom posedu. Trosobni i dvosobni domovi imaju glomazne planove prostora, sa otvorenim dnevnim sobama i prostranim spavaćim sobama, ugradnim garderoberima i brojnim drugim pogodnostima.\nČetiri privatna lifta, privatni vinski klub i loža sa privatnim ormarićem, ketering kuhinja, nekoliko sauna i park za pse su takođe deo ovog neverovatnog paketa.\nŠtaviše, ovaj posed ima i 700 m2 prostora koji zauzima šik lobi, a delo je nagrađivane dizajnerske kompanije Interiors by Steven G. Ipak, mnogi od nas će najviše ceniti prefinjenu sky view terasu, otvorene i zatvorene lože, bazen/đakuzi sa vrhunskim pogledom, prostor za piknik, fitness centar sa pogledom na okean i 24-časovnu uslugu parkiranja.\nDa li imate par miliona viška i tražite novi stan?


Mladi SNSD-a:Kroz Gradišku nošena zastava Srpske duga 29 metara | Banjaluka.net\nMladi SNSD-a:Kroz Gradišku nošena zastava Srpske duga 29 metara\nNošenjem zastave Republike Srpske duge 29 metara kroz glavnu Vidovdansku ulicu u Gradišci, organizacija Mladih socijaldemokrata Gradiška danas je svečano obilježila Dan Republike Srpske – 9. januar.\nPrethodno su Mladi socijaldemokrati na štandu u centru grada građanima Gradiške dijelili majice sa natpisima “Slavimo Republiku” i razglednice, koje će građani biti u mogućnosti da pošalju OHR-u i Ustavnom sudu BiH.\nPutem razglednica građani će moći da poruče visokom predstavniku u BiH i stranim sudijama Ustavnog suda BiH da idu svojim kućama i ostave građane Republike Srpske i BiH da sami brinu o svojoj sudbini.\nPredsjednik Mladih socijaldemokrata Gradiška Denis Šulić rekao je da omladina SNSD-a petu godinu zaredom obilježava Dan Republike Srpske u Gradišci, te da je ove godine, u znak protesta zbog odluke Ustavnog suda BiH da se poslava Dana Republike proglasi neustavnom, 9. januar obilježen još svečanije.\n– Želimo da pošaljemo jedinstven odgovor iz Gradiške i Republike Srpske da se Dan Republike i dalje slavi i da je Republika Srpska mjesto gdje ravnopravno mogu da žive svi ljudi, bez obzira na vjersku, nacionalnu i drugu pripadnost- naglasio je Šulić.\nMladi SNSD: Sve ćemo snažnije slaviti RS\nViše stotina građana Trebinja jutros je sa Trga slobode u centru grada uputilo razglednice sa motivima Republike Srpske sudijama Ustavnog suda BiH, koje su 9. januar – Dan Republike proglasile neustavnim.\nTokom kampanje “Srpska i dalje slavi”, koju na području Republike Srpske sprovode Mladi socijaldemokrati /SNSD/, dijeljene su i zastave Republike Srpske i majice sa natpisom “Slavimo Republiku”.\nNarodni poslanik Luka Petrović je istakao da je ovo reakcija na sramnu odluku Ustavnog suda BiH, kao i poruka da je Republika Srpska svetinja.\n– U više od 30 opština Republike Srpske danas je organizovana akcija podjele pisama sudijama Ustavnog suda BiH, koje su donijele sramnu odluku o ukidanju Dana Republike Srpske- rekao je Petrović koji je posjetio štand odakle su upućene poruke.\nOn je dodao da je jedna od osnovnih poruka današnje akcije da Republika Srpska ne želi nikoga da ugrožava, ali da se očekuje poštovanje institucija i građana Srpske.\n– Poruka je miroljubiva i samo želimo da svi poštuju naše praznike i da ih zajednički obilježimo, a ne da ih ponižavaju i ugnjetavaju- rekao je Petrović.\nPredsjednik Gradske organizacije Mladih SNSD-a Trebinje Nedeljko Lambeta istakao je da su željeli da pošalju poruku da će se iz godine u godinu sve jače, snažnije i u sve većem broju obilježavati Dan Republike Srpske.\n– Nijedna odluka Ustavnog suda BiH i visokog predstavnika to ne može da promijeni- poručio je Lambeta.\nSrpska ima stabilne institucije da odgovori svim izazovima\nČlan Predsjedništva SNSD-a Sanja Vulić poručila je danas u Doboju da je Republika Srpska tokom 20 godina pokazala da ima stabilne institucije koje mogu odgovoriti na sve izazove, sa prepoznatljivim liderom Miloradom Dodikom na njenom čelu.\n– Poručujemo građanima da poštuju i vole svoju Republiku Srpsku, jer njen opstanak garantuje budućnost i opstanak generacija koje stasavaju- istakla je Vulićeva tokom akcije “Srpska i dalje slavi”, koju Mladi SNSD-a realizuju u većini opština Republike Srpske.\nOna je ocijenila da je vrijeme da visoki predstavnik Valentin Incko napusti BiH, jer je njegovo djelovanje isključivo usmjereno na ometanje rada i funkcionisanja Republike Srpske i ne doprinosi ekonomskom i društvenom razvoju ovog prostora.\n– Njegova /Inckova/ mjesečna plata je u vrijednosti jednog prosječnog stana u Republici Srpskoj, i onda nam je jasno koliko u stvari krčmi novac od građana Republike Srpske i generalno BiH- rekla je Vulićeva.\nKoordinator akcije “Srpska i dalje slavi” Vesna Jovanović poručila je Incku i stranim sudijama Ustavnog suda BiH da niko ne može da se protivi volji srpskog naroda da je 9. januar Dan Republike Srpske.\nAkciju “Srpska i dalje slavi”, povodom obilježavanja Dana Republike Srpske U Doboju je realizovao Gradski odbor Mladih socijaldemokrata.\nMladi ove stranke na prostoru platoa tržnog centra “Konzum” dijele majice, zastave, kalendare i druge rekvizite koji simbolizuju Republiku Srpsku.\nBrojne poruke visokom predstavniku i stranim sudijama\nPotpisivanjem razglednica sa porukama koje će biti upućene visokom predstavniku u BiH i stranim sudijama u Ustavnom sudu BiH, Mladi socijaldemokrati /SNSD/ opštine Vlasenica obilježili su danas Dan Republike Srpske.\nPredsjednik Vlaseničkog odbora Mladih SNSD-a Suzana Đurić izjavila je za Srnu da je riječ o akciji pod nazivom “Srpska i dalje slavi”, koju su članovi podmlatka SNSD-a organizovali u cijeloj Srpskoj.\n– Ovdje smo postavili naš štand na kome građani imaju mogućnost da popune naše razglednice. Ovim gestom želimo da naglasimo da se ne slažemo sa ukidanjem Dana Republike. Slavićemo ga i dalje što je poruka koju danas šaljemo- rekla je Đurićeva.\nOna je dodala da je akcija naišla na veoma dobar odziv kod građana opštine Vlasenica, koji su u velikom broju potpisali razglednice sa porukama podrške Danu Republike Srpske.


Konačni odgovor na pitanje zašto je Rijana najveći modni revolucionar današnjice - MontenegroClick\nIz konglomerata luksuzne robe LVMH Moët Hennessy Louis Vuitton zvanično je potvrđeno da će Rijanina modna linija postati deo njihovog portfolija, i da će se prvi komadi sa potpisom Fenty Maison pojaviti za svega nekoliko nedelja.\nRijana ovim postaje prva u dve dosad naizgled nedodirljive kategorije: prva žena koja će stvoriti sopstveni brend u okviru LVMH grupe i prva žena tamnopute kože koja je ikada bila na čelnoj poziciji modne kuće iza koje stoji LVMH.\nOvakav modni preokret je samo formalno priznanje establišmenta za ono što smo znali već godinama unazad: da poznata ličnost upečatljivog stila i stava može da bude prepoznatljiva, uticajna i globalno uvažena poput kreatora sa vrha modne lestvice, a ne samo limitirana na segment licenci za patike i trenerke. I još važnije: da rast luksuzne industrije postaje neodvojiv od zvezda koje diktiraju pravila komunikacije digitalne zajednice.\nDrugim rečima, ovo je prvi brend Instagram ere koji je podržao ultraelitistički koncern. Iako je u poslednje vreme menadžment LVMH uložio silne napore na polju polne i rasne jednakosti u kreativnim redovima tako što je angažovao dve jake žene na pozicijama kreativnih direktora u Givenchy i Dioru i imenovao Afro-amerikanca da predvodi mušku liniju Louis Vuitton, Fenti će bukvalno biti novi nivo igrice inkluzivnosti jer je to suština Rijaninog brend identiteta od samog početka, bilo da su u pitanju standardi mršavosti, rasa ili polni identitet.\nRijanina Fenty linija je nastala 2016. kao deo saradnje sa Pumom, ali je ubrzo poprimila potpuno legitimni modni identitet kroz spektakularne revije u Njujorku i tradicionalno izbirljivom Parizu gde su za njenu odeću rekli da je “nešto što bi Marija Antoaneta nosila u teretanu”.\nParalelno sa razvojem modne linije, Rijana nezaustavljivo probija granice u segmentu kozmetike uvodeći pregršt nijansi tečnog pudera za sve boje kože zbog čega Fenty Beauty postaje omiljen širom sveta. Prošle godine je sličan princip inkluzivnosti primenila na liniju veša koja ne poznaje samo tradicionalne veličine većine proizvođača već insistira na tome da je svako telo lepo onakvo kakvo jeste.


Izraelske snage ubile 12 palestinskih demonstarnata - Bportal.ba - Najvažnije vijesti iz BiH\nDeseci hiljada Palestinaca, koji traže pravo na povratak izbjeglica na teritoriju koju sada čini Izrael, okupili su se duž ograđene granice, duge 65 kilometara i podigli su šatore za planirani šestosedmični protest, saopćili su lokalni zvaničnici. Izraelska vojska procjenjuje da je bilo 30.000 demonstranata.\nPorodice su dovele svoju djecu u šatorsko naselje samo nekoliko stotina metara od izraelske sigurnosne ograde s enklavom pod upravom islamističkog poktreta Hamas, dok su grupe mladih izvodile muziku.\nKako je dan odmicao, stotine mladih Palestinaca ignorisali su, međutim, pozive organizatora i izraelske vojske da se udalje od granice, dok su izraelski vojnici bili u stanju pripravnosti s druge strane granice.\nIzraelska vojska je saopćila da su vojnici koristili “sredstva za odvraćanje od nemira i otvarali su vatru prema glavnim podstrekačima”. Demonstranti su zakotrljali zapaljene gume i bacali su kamenice prema graničnoj ogradi i vojnicima.\nBojeva municija korištena je samo protiv ljudi koji su pokušali demolirati ogradu, a najmanje dvojica ubijenih bili su Hamasovi operativci, saopćio je izraelski vojni zvaničnik.\nPalestinski zdravstveni zvaničnici saopćili su da su izraelske snage uglavnom otvarale vatru iz pušaka na demonstrante, pored ispaljivanja suzavca i gumenih metaka. Dvije osobe su ubijene iz tenkovske vatre, saopćilo je ministarstvo zdravstva u Gazi. Svjedoci su izjavili da je izraelska vojska uključila u operaciju bespilotni avion koji je izbacivao suzavac na barem jednoj lokaciji.\nZdravstveni radnici u Gazi saopćili su da je jedan od 12 ubijenih demonstranata bio 16 godina star i da je najmanje 400 ljudi ranjeno bojevom municijom, dok su ostali pogođeni gumenim mecima ili su liječeni od udisanja suzavca.\nPalestinski protest pokrenut je na “Dan zemlje”, dan redovnog godišnjeg obilježavanje ubistva šestorice arapskih građana Izraela od izraelskih snaga sigurnosti, tokom demonstracija, zbog državne zaplijene palestinske zemlje u sjevernom Izraelu 1976. godine, prenosi Reuters\nOznačeno: demontracije, gaza, nasilje, zrtve\nPredsjednica Vlade Srbije Ana Brnabić izjavila je da ono što se desilo u Srebrenici za Srbiju nije genocid i da ona taj stav “zasniva na činjenicama”. Brnabićeva je za DW, na insistiranje novinara da “prizna da se u Srebrenici desio genocid”, poručila da za Srbiju ono što se desilo u Srebrenici nije genocid. “Odgovorno lice […]\nPredsjednik Turske Recep Tayyip Erdogan najavio je danas bojkot američkih elektronskih proizvoda, poručivši kako će proizvode koji su uvoženi plaćanjem u devizama sada proizvoditi sami, a potom i izvoziti, javlja Anadolu Agency (AA). Turski predsjednik je poručio i kako njegova zemlja ima jedan od najsnažnijih bankarskih sistema u ovom trenutku. – Turska danas ima jedan […]\nCijene nafte na globalnim tržištima pale su ispod nivoa od 66 dolara nakon povećanih strahovanja od prekomjerne ponude, posebno iz Sjedinjenih Američkih Država (SAD). Na londonskom tržištu cijena barela je pala 1,17 dolara te je iznosila 65,62 dolara. Na američkom tržištu barelom se trgovalo po 1,01 dolar nižoj cijeni koja je na kraju iznosila 56,19 […]\nKardinal Puljić optužio Komšića da nije “zakoniti Hrvat”


Priprema skupštinskih zasjedanja uskoro će ići u potpunosti elektronskim putem, a ne kao sada štampanjem dokumenata koji fizički moraju "prošetati" između gradskih službi te javnih ustanova ili preduzeća.\nKako bi se to postiglo biće izrađen softver za te namjene koji će se finansirati sredstvima Američke ambasade u iznosu od 35 hiljada dolara.\n"Sa Inovacinim centrom Banjaluka aplicirali smo za ta sredstva i ona su nedavno odobrena i taj novac će nam omogućiti prvu fazu digitalizaciju Skupštine grada", rekao je predsjednik gradskog parlamenta Zoran Talić.\n"Prva faza je najbitnija, a taj dio malo ko je vidi, a obuhvata pripremu materijala koji će biti na dnevnom redu. To sada izgleda ovako: obrađivač dokumenta, koji za Skupštinu priprema dokumentaciju, u zavisnosti od pitanja kojim se bavi može biti javna ustanova, preduzeće, odjeljenje Grada ili organizacija. Oni odštampane materijale šalju gradonačelniku koji to verifikuje pa ih prosljeđuje Skupštini. Mi te dokumente šaljemo komisijama na razmatranje koje trebaju dati svoje mišljenje i stalno se nešto štampa i dostavlja raznim službama. Tu se troše gomile papira i gubi vrijeme dok se ti dokumenti fizički dostave poštom ili na neki drugi način. Kroz izradu novog softvera to želimo izbjeći", objasnio je Talić.\n"Taj softver će nam omogućiti da sve to obavimo brže i bez papira elektronskim putem", kazao je Talić.\n"ICBL će objaviti javni poziv za izbor firme koja će biti zadužena za izradu softrvera. Za taj proces i za izradu softvera koji bi mogao da iznese taj dio posla će trebati neko vrijeme, a nakon toga ide obuka ljudi koji će ga koristiti", dodao je on.\nIako planiraju da pripremu zasjedanja digitalizuju, ipak se neće u potpunosti moći izbjeći štampanje određenog broja skupštinskih materijala koji će se morati i dalje koristiti na samim sjednicama.\n"Bitno je da smo ušli u taj projekat i da ćemo za digitalizaciju skupštine koristiti eksterna sredstva", rekao je Talić.\n"Drugu fazu bi obuhvatalo ono što se dešava na samoj sjednici u skupštinskoj sali i za taj deo biće potrebna izrada novog softvera. On bi preuzeo na primjer verifikaciju odbornika, a ne kao sada da svako malo moram pitati da li imamo kvorum ili ne jer će se u startu znati ko je prisutan, jer će sve biti uvezano. Slično će biti sa vremenom trajanja samih diskusija, aktuelnih časova te glasanja", naveo je on.\n"Sada je to ograničeno na 31 odbornika, sekretara, gradonačelnika i njegovog zamjenika koji pored toga dobijaju materijale u elektronskoj verziji", rekao je Talić i dodao da se ostalim zainteresovanima ta dokumenta šalju u elektronskoj formi.